Liirumlaarumia - 2 - Muut aiheet - Keskustelut - Sanaristikot.net\nKESKUSTELUT > MUUT AIHEET > LIIRUMLAARUMIA - 2\nJukkis27.6.2016 klo 16:32\nLiirumlaarum-säie on pitkä kuin nylkyvuosi, minkä sain kokea mökillä kun piti puhelimella lukea. Siinä sormi viuhuu.\nTämän saitin ylläpidolta ei näköjään liikene sitä kahta minuuttia, joka kuluisi niiden parin hassun php-koodirivin kirjoittamiseen, jotka tulostaisivat jokaisen säikeen alkuun linkin "Siirry uusimpaan viestiin".\nJoten kun kukaan vakioliirumlaarumittaja ei tätä tee, niin tässä nyt sitten on osa 2. Jatkakaa tästä.\n2. Tarja27.6.2016 klo 20:51\nJos Britannian EU-exit on Brexit ja Hollannin Nexit, niin onko Suomen sitten Sexit? Eipä taida olla ;)\n3. Wexi27.6.2016 klo 21:01\nEipä taida. Eikös se ole jo lanseerattu (fixit). Mutta Ruotsinhan se voisi olla (ruotsalaiset nettisivut ovat xxxx.se).\n4. Jukkis27.6.2016 klo 21:11\nHmmm... Taitaa kaikille maille löytyä oma:\nauxit, bexit, buxit, crexit, cyxit, czexit, dexit, eexit, fixit, frexit, gexit, grexit, huxit, irxit, ixit, laxit, lixit, luxit, maxit, nexit, poxit, porxit, roxit, slovexit, slovaxit, spexit, sexit.\n5. Tarja27.8.2016 klo 19:46\nEtsiessäni nimiä vokaalit-ketjuun, huomasin, että John-etunimellä on mainittu 29 Nobel-palkinnon saajaa. Liekö yleisin etunimi nobelisteilla?\n6. Jaska27.8.2016 klo 20:53\nJenkeissä ja briteissä muutenkin John yleisin miehillä.\n7. iso S28.8.2016 klo 12:12\nTarja: kyllä ja ei, tulee tasapeli Robertin kanssa. Olet ilmeisesti tehnyt tarkkaa työtä ja samanlaisen rajauksen kuin minä, sillä laskutavasta riippuen voisi saada myös 27, 28 tai 30 Johnia.\nSuoraan nimilistasta laskemalla löytyy 28 Johnia. John Bardeen on kuitenkin saanut Nobelin kahdesti (muut tuplaajat ovat Frederick Sanger, Linus Pauling ja Marie Curie). Molempien kertojen laskeminen liittyisi kysymykseen "kuinka monta kertaa Nobel on annettu Johnille" eikä "kuinka monen nobelistin etunimi on John". Siis etunimi 27 on listassa 27 kertaa. Kaksi Johnia lisää saadaan, kun huomioidaan että J. M. Coetzee (kirjailijanimi) on oikeasti John Maxwell Coetzee ja Lord Raleigh on rahvaanomaisemmin John William Strutt.\nKaikenkarvaiset aksenttimerkit sotkevat laskentaa. Jos ne siivotaan suomalaisittain tutummiksi aakkosiksi, saadaan yleisimmistä etunimistä lista jonka laitan seuraavaan viestiin. Viesteillä on maksimipituus, joka saattaisi ylittyä jos yrittäisin laittaa sen tähän.\n8. iso S28.8.2016 klo 12:12\n29: John, Robert\n13: James, Richard\n9: Albert, Peter, Thomas\n7: Arthur, David, Edward, Joseph, Martin, Otto\n6: Carl, Daniel, Frederick, Hans, Max, Roger\n5: Alfred, Eric, Henry, Herbert, Johannes, Karl, Michael, Walter\n4: Andre, Ernest, Frank, Harold, Henri, Hermann, Leon, Louis\n3: Adolf, Alan, Andrew, Brian, Christian, Ernst, Eugene, Francois, Frederic, Fritz, Georg, Georges, Gerhard, Heinrich, Jack, Jean, Jose, Mario, Maurice, Niels, Norman, Patrick, Philip, Ronald, Samuel, Theodor, Theodore, Werner, Wilhelm, Wolfgang\n2: Aaron, Aleksandr, Alexander, Carlos, Christopher, Claude, Derek, Donald, Edwin, Elias, Elie, Emil, Erwin, Ferdinand, Francis, Friedrich, Gabriel, Gustav, Günter, Harry, Henrik, Hideki, Howard, Ilja, Ivan, Jaroslav, Jean-Marie, Jerome, Jules, Julius, Kenneth, Konrad, Kurt, Lars, Leonid, Luis, Melvin, Mihail, Nikolai, Oliver, Owen, Ragnar, Ralph, Rudolf, Saul, Stanley, Steven, Tomas, Walther, Victor, Willard\n9. iso S28.8.2016 klo 12:14\n1: Aage, Abdus, Ada, Adam, Adolfo, Ahmed, Akira, Al, Albrecht, Alex, Alexei, Alexis, Alfonso, Alice, Allan, Allvar, Alva, Alvin, Amartya, Anatole, Andrei, Angus, Anthony, Antonio, Antony, Anwar, Archer, Archibald, Arieh, Aristide, Arne, Arno, Artturi, Arvid, August, Auguste, Aung, Austen, Avram, Aziz, Barack, Barbara, Barry, Baruch, Baruj, Ben, Bengt, Bernard, Bernardo, Bert, Bertha, Bertil, Bertram, Bertrand, Betty, Björnstjerne, Boris, Bruce, Burton, Camillo, Camilo, Carlo, Carol, Cecil, Cesar, Chen, Christiaan, Christiane, Clifford, Clinton, Clive, Cordell, Corneille, Craig, Cyril, Czeslaw, Dag, Dale, Dan, Dario, Dennis, Desmond, Dickinson, Donnall, Doris, Dorothy, Douglas, Douglass, Dudley, Earl, Edgar, Edmond, Edmund, Eduard, Edvard, Ei-ichi, Eisaku, Elfriede, Elihu, Elinor, Elizabeth, Ellen, Emilio, Emily, Enrico, Erik, Ernesto, Eugenio, Eyvind, Felix, Feodor, Ferid, Finn, Franco, Francoise, Frans, Frederik, Fredrik, Fridtjof, Friends, Frits, Gabriela, Gao, Gary, Geoffrey, Gerald, Gerard, Gerardus, Gerd, Gerhart, Gertrude, Gerty, Giorgos, Giosue, Giulio, Glenn, Godfrey, Grameen, Grazia, Guglielmo, Gunnar, Gustaf, Haldan, Halldor, Hamilton, Hannes, Har, Harald, Hartmut, Heike, Hendrik, Henryk, Herta, Hiroshi, Hjalmar, Horst, Hugo, Igor, Ilya, Imre, Irene, Irwin, Irving, Isaac, Isamu, Isidor, Ivar, Ivo, Jacinto, Jacobus, Jacques, Jan, Jane, Jean-Paul, Jens, Jimmy, Jody, Johann, Joshua, Jozef, Juan, Julian, Kai, Kailash, Kary, Kenichi, Kenzaburo, Kim, Klas, Klaus, Knut, Kofi, Koichi, Konstantin, Lavoslav, Lawrence, Le, Lech, Leland, Leo, Lester, Lev, Leymah, Linda, Linus, Liu, Lloyd, Luc, Ludwig, Luigi, Mairead, Makoto, Malala, Manfred, Manne, Maria, Marie, Marshall, Martinus, Martti, Masatoshi, May-Britt, Menachem, Merton, Miguel, Milton, Mo, Mohamed, Muhammad, Murray, Myron, Nadine, Naguib, Nathan, Nelly, Nelson, Neville, Nicholas, Nicolaas, Nikolaas, Octavio, Odd, Odysseas, Orhan, Osamu, Oscar, Pablo, Pavel, Pearl, Percy, Peyton, Philipp, Phillip, Pierre, Pierre-Gilles, Pieter, Polykarp, Pyotr, Pär, Rabindranath, Randal, Randy, Raymond, Reinhard, Renato, Rene, Riccardo, Rigoberta, Rita, Roald, Robin, Roderick, Rodney, Rolf, Romain, Rosalyn, Roy, Rudolph, Rudyard, Russell, Ryoji, Saint-John, Salvador, Salvatore, Santiago, Satoshi, Seamus, Sean, Selma, Selman, Serge, Severo, Sheldon, Shimon, Shin’ichiro, Shinya, Shirin, Shuji, Sidney, Sigrid, Simon, Sinclair, Stanford, Stefan, Subramanyan, Sully, Sune, Susumu, Svante, Svetlana, Sydney, Tadeus, Takaaki, Tawakel, Tenzin, Teresa, Tim, Tjalling, Tobias, Toni, Torsten, Toshihide, Trygve, Tsung-Dao, Tu, Ulf, Val, Wangari, Wassily, Wendell, Venkata, Venkatraman, Verner, Vernon, Vicente, Vidiadhar, Willem, Willis, Willy, Vincent, Winston, Wislawa, Vitaly, Vladimir, Wladyslaw, Wole, Woodrow, Yasser, Yasunari, Yitzhak, Yoichiro, Yuan, Yves, Zhores\nYhteensä 870 henkilöä on saanut Nobelin vuoteen 2015 mennessä.\n10. iso S28.8.2016 klo 12:21\nSukunimien selvittäminen onkin monimutkaisempi juttu. Eri maissa on erilaisia käytäntöjä esimerkiksi kaksiosaisten sukunimien suhteen ja minun osaamisellani on mahdotonta ryhtyä perkaamaan, milloin esimerkiksi kolmiosaisissa nimissä se keskimmäinen on toinen etunimi vai ensimmäinen ja oikea sukunimi. Tässä kuitenkin nimilistassa esiintyneiden sanojen yleisimmät; Sitä voi verrata etunimien listaan, jos haluaa. Etunimet ovat siis mukana ja V. S. Naipaul -tyyppisiä nimiä ei ole kaiveltu oikeiksi nimiksi:\nRobert (31), John (28), William (20), George (18), Paul (17), James (15), Richard (14), Charles (12), Martin (11), Von (11), Albert (10), Otto (10), Peter (10), Thomas (9), Arthur (8), David (8), Daniel (7), Edward (7), Hans (7), Hermann (7), Joseph (7), Carl (6), Frederick (6), Henry (6), Jr (6), Max (6), Michael (6), Roger (6), Walter (6), Adolf (5), Alfred (5), De (5), Eric (5), Frank (5), Herbert (5), Johannes (5), Karl (5), Louis (5), Andre (4), Andrew (4), Christian (4), Emil (4), Ernest (4), Ernst (4), Fischer (4), Francois (4), Frederic (4), Fritz (4), Harold (4), Heinrich (4), Henri (4), Howard (4), Jose (4), Leon (4), Norman (4), Samuel (4), Smith (4), Theodor (4), Van (4), Werner (4), Wilson (4), Alan (3), Brian (3), Claude (3), Eugene (3), Ferdinand (3), Georg (3), Georges (3), Gerhard (3), Jack (3), Jean (3), Lawrence (3), Lee (3), Lewis (3), Mario (3), Marshall (3), Maurice (3), Murray (3), Müller (3), Niels (3), Patrick (3), Philip (3), Porter (3), Ronald (3), Rudolf (3), Simon (3), Stanley (3), Theodore (3), Thomson (3), Wilhelm (3), Wolfgang (3)\n11. Tarja28.8.2016 klo 12:46\nHieno selvitys, kiitos iso S!\nMielenkiintoista tietoa löysin myös suomalaisista nobelisteista. Eli itsestäänselvyydet Martti Ahtisaari, F. E. Sillanpää ja A. I. Virtanen eivät olekaan ainoat. Suomalaissyntyinen Ragnar Granit on saanut lääketieteen palkinnon 1967. Rauhanpalkinto 2007 myönnettiin Al Gorelle ja ilmastopaneeli IPCC:lle. Jälkimmäisestä palkintoa vastaanottamassa oli suomalainen Riitta Pipatti. 1988 rauhanpalkinto meni rauhanturvaajille. Palkintoa noutamassa mm. suomalainen Timo Kattelmäki. Tämän palkinnon saajiin kuuluu yli 20 000 suomalaista rauhanturvaajaa.\n(Lähde IS 10.10.2008)\n12. Juhani Heino28.8.2016 klo 12:58\nNimistä tuli vielä mieleen:\n(aika suppea, kannattaa heti vaihtaa englanniksi jos osaa sitä hyvin)\n13. Tarja6.9.2016 klo 19:18\nLaitoin juuri Kuolleet sielut-ketjuun poliisipäällikön nimeltä Knut Aas. Mietin vain, miten alaiset ovat kehottaneet toisiaan viemään raportit päällikölle. Vie se paperi tuolle Aasille!\n14. iso S6.9.2016 klo 19:27\nAas liikkui autolla, jonka rekkari oli AAS-1. En muista, oliko itse hankittu vai synttärilahjaksi saatu. Jonkinlaista naruista vetelyä siinä lienee tarvittu, koska siihen aikaan ei ollut virallista mahdollisuutta ostaa rekkareita. Nykyään AAS-1 taitaa olla taksin kilpenä.\n15. Wexi6.9.2016 klo 22:50\n250 g Digestike-keksejä\n700 g Philadelphia tuorejuustoa\nMurskaa keksit, lisää sokeri ja sula voi. "Valmistele" irtopohjavuoka miten taidat. Kolminkertainen foliopohja "vuoan alle" (tarkoitus pitää vettä, ja toimia "eristeenä").\nEsikypsennä "pohja uunissa 10 min. 175°C.\nVatkaa tuorejuusto, sokeri, kerma, sitruunamehu ja mausteet. Jatka vatkaamista lisäten munat yksitellen taikinaan.\nLisää taikina vuokaan, ja laita vuoka "isompaan vuokaan", ja uuniin. Lisää ulompaan vuokaan kiehuvaa vettä "pari senttiä". 175°C 65 min. Sammuta uuni, ja raota luukkua, jätä kakku uunin jälkilämpöön tunniksi.\nTämän jälkeen jäähdytä huoneen lämpöön, ja laita jääkaappiin jäähtymään useammaksi tunniksi (mielummin yön yli)...\n...Toi onnistui yli odotusten. Kakusta jäi sellainen kolmannes sunnuntaiksi, ja muksujen kanssa oltiin sitä mieltä, että seuraavalla kerralla annetaan olla yön yli jääkaapissa, maku tiivistyy.\nMä kopsasin tän ohjeen Master Chef Australian "oppitunnilta". Matt Preston, se pikkuisen mua hoikempi ruokakriitikko valmisti sen. Laitoin tänne, että tarvittaessa löydän reseptin "missä vaan".\nEdellinen "postaus" sunnuntailta. Atkinssi aloitettu, korkki kiinni kunnes -13 kg (sama homma kuin kaksi vuotta sitten).\n16. Tarja8.9.2016 klo 08:30\nJippii! Prisma mainostaa "Rainbow Barbeque Ristikkoperunat". Vihdoinkin on saatu ihan omat perunat ristikkofaneille!\n17. Tarja13.9.2016 klo 15:59\nTuli tässä mieleen, että yksi varhaisimpia lapsuusmuistojani on se, kun vanhempieni kanssa lepäilimme sunnuntai-iltapäivisin sängyllä. He ratkoivat Seura-lehden Suurnuottaa ja minä seurasin vierestä. Silloin oli ristikoissa aika usein vihjeinä päivämääriä, tyyliin 7.3. Kalenterista sitten haettiin nimi, mikä tuli vastaukseksi. Nykyään harvemmin taitaa noita päivämäärävihjeitä olla, ehkä enempi sukunimellä haetaan etunimeä. Tuohon muistoon perustuen pidän sopivana nimipäivälorujen tekoa ristikkosivustolle, ja kyllähän etunimet vieläkin ovat tyypillisiä ristikkosanoja.\n18. Tarja15.9.2016 klo 12:42\nNyt kun Posti alkaa tarjoamaan haravointipalveluja, niin on huomioitava, että lehdenkuljettajapostinjakaja ei suinkaan kuljeta aamun sanomalehteä, vaan vie haravointipostinjakajan haravoimat lehdet pois. Nämä nimikkeet luin lehdestä, jonka vielä toistaiseksi (lehdentuoja)postinjakaja toi laatikkoon.\n19. Matias-Myyrä15.9.2016 klo 12:57\nOnkohan niillä atta-suvun muurahaisilla erikseen lehdenleikkaaja- ja lehdenkuljettajamuurahaiset?\n20. Matias-Myyrä15.9.2016 klo 13:20\nWikipediasta löytyi tämmöinen:\n"Yksi esimerkki pitkälle kehittyneestä työläisten erikoistumisesta on lehdenleikkaajat (Atta), joilla on omat työläisensä homeen kasvattamiseen, lehtien leikkaamiseen ja kantamiseen sekä vartijat lymyämään kannettavan lehden päällä keruuta."\nEn ymmärrä mitä tuo "lymyämään kannettavan lehden päällä keruuta" on tarkoittavinaan.\n21. Hakro15.9.2016 klo 20:52\nVerbiä "lymytä" (piileskellä, pakoilla jne.) on ilmiselvästi väärinkäytetty, mutta wikipediassa tämä on enemmän kuin yleistä. Vartijat ehkä pikemminkin löhöilevät lehdenkuljettajan kantaman lehden päällä valvoen toimituksen sujumista.\n22. iso S16.9.2016 klo 10:14\nToisaalta voi olla että vartijat nimenomaan lymyävät piilossa valvomassa sitä, että lehdet kannetaan päällä, tarkemmin sanottuna leuoilla lehden reunasta kiinni pitäen. Näin lehtiin ei tule rumia sormenjälkiä. Attalain edellyttämä kantotapa näkyy selvästi joissakin kuvissa, jotka löytää kuvahaulla hakusanalla lehdenleikkaajamuurahainen.\n23. Jaska17.9.2016 klo 11:55\nIlta-Sanomat 16.9./Riika Nykänen:\n"Noin kaksitoista tuntia odotettuaan Lehtikari pääsi lopulta hoitoon Helsingin Kätilöopiston sairaalaan, jossa tällä diagnosoitiin kysta."\nSen verran minäkin olen nykytoimittajien tämättelystä tietävinäni, että sillä viitataan edellisen lauseen subjektia seuraavaan olioon. Sairaalalla siis diagnoisoitiin sitä itseään vaivaava kysta.\n24. ponkka4.10.2016 klo 12:16\nHELLAAN LAAKERI (???)\nKyllä pääsi Aale-rouva lyömään lujaa ällikällä,\nkun luin, että hän vuoli Londonissa kultaa runollansa tällä.\nSiis mikä onkaan ollut pontimena suunnitelmaan moiseen,\nonko ollut tarpeen kääntää tulipesää suuntaan tahi toiseen?\nVai onko ollut tavoitteena tuottaa lopputulos,\njossa liesi hellesäällä voidaan käytön jälkeen liu’utella ulos?\nVaan riittäisikö tuohon siirtoon enää laakereita yksi,\njotta koko hellahoito saatais taivasalle lykityksi?\nMuuttuisiko keitto taikka paisto aikaisempaa iisimmäksi\nja kypsyisikö piisi tuolla tavoin entistäkin piisimmäksi?\nArvoitus tää kuumottaa jo mieltä siinä määrin,\nettä kohta kohti kirjastoa köpöttelen kepein säärin\n25. Tarja4.10.2016 klo 16:04\nEntäs kun Aaro hellaa koski, polttiko sormensa?\n26. Tarja9.11.2016 klo 18:44\nEn tiedä, sattuuko kenellekään muulle samoin kuin minulle. Että kun on laittanut jonkun sanan tai nimen johonkin ketjuun ja sitten myöhemmin, vaikkapa muutaman tunnin kuluttua ratkoo esim. Iltiksen ristikkoa, niin se sama nimi onkin siellä. Minulle kävi tänään taas niin. Omituista.\n27. iso S10.11.2016 klo 10:55\nEnpä mene vannomaan puoleen tai toiseen, mutta samansukuinen ja ajallisesti vielä tarkempi ilmiö on tuttu. Esimerkiksi telkkari on auki ja sieltä kuuluva sana on se minkä juuri kirjoitin ristikkoon tai se mikä on ratkaisu juuri lukemaani vihjeeseen.\nSama ilmiö voi esiintyä muutakin kautta tajuntaan tulevien sanojen kanssa. Esimerkiksi vaimon puheessa voi olla ratkaisusana. Yleisimmin tätä kautta tuleva ratkaisusana lienee taas: joko sinä taas olet ristikoiden kimpussa?\n28. Jukkis10.11.2016 klo 13:55\nTällaisia sattuu. Tälle ilmiölle on ihan oma nimikin: Sattuma.\n29. Tarja10.11.2016 klo 14:16\nTotta. Enkä ihmettele, jos joku "tanu" tai "lotina" tulee eteen, mutta hämmästytti, kun tällä kertaa oli niinkin harvinainen nimi/vihje kuin "Wilskman". Tai minulle harvinainen, kun en muista aiemmin tavanneeni.\n30. Wexi11.11.2016 klo 12:04\nTuossa aiemmin oli mainintaa sattumasta.\nReilut kuusi vuotta takaperin, kun aloittelin kahlaamistani näillä sivuilla, voidaan puhua jonkinlaisesta sattumuksesta:\nLässyttelin säikeellä HS 2605 seuraavasti\nLähettäjä: Wexi 11.9.2010 klo 17:21\nOlen 25:n vuoden tauon jälkeen saanut hyppysiini muutaman HS:n ristikon. Vaikeutuneita ovat. Toki jonkun saanut täytettyäkin. Lehdon kikkailu lisääntynyt, mutta huumori lähes kadonnut. (Esim. 80-luvulla tyhjästä puistonpenkistä tuli: "näkymätön mies lepuuttaa jalkojaan"). Mutta surukseni on todettava, että Googlen ja Wikipedian aikakaudella useat vihjeet ovat myös sellaisia, jotka vaativat ko. apuvälineitä. Hyvä laatija, kuten Aulis ennen, antaa nokkeluudelle mahdollisuuden. Kyllä ristikko pitäisi olla ratkottavissa pelkällä kynälläkin. Palstan keskustelutaso on mielestäni matalahko; ylenkatsomista, kehumista jne. Tiletantit ovat näköjään epätoivottuja.\nViikon päästä käytiin säikeessä HS 2606 seuraavanlaista vuoropuhelua:\nLähettäjä: [POH] 17.9.2010 klo 16:47\n[Mainiota :) :), ei mitään konfliktia, mielenkinnosta vain.\n"Wexi HS 2605 11.9.2010 klo 17:21\nOlen 25:n vuoden tauon jälkeen saanut hyppysiini muutaman HS:n ristikon. Vaikeutuneita ovat. Toki jonkun saanut täytettyäkin. Lehdon kikkailu lisääntynyt, mutta huumori lähes kadonnut. (Esim. 80-luvulla tyhjästä puistonpenkistä tuli: "näkymätön mies lepuuttaa jalkojaan")."\nNYt se tuli 17.9.2010, mutta mistä tämän vain viikkoa etukäteen sait\nLähettäjä: Wexi 17.9.2010 klo 17:29\nArtikkelissa 5752 vastasin hirulle:\nEi sisäpiiritietoa. Itsekin hämmästelin yhteesattumaa. Noinkohan Aulis olisi kerennyt laatia ristikon tämän artikkelin (5752) jälkeen? Joka tapauksessa "alaharmaan" kaksi keskimmäistä aukesi samantien.\nLähettäjä: [POH] 17.9.2010 klo 18:20\n[Wexi 17.9.2010 klo 17:29\nKun voit väittää 25 vuoden takaisten aiheen ennalta uudelleen esiin ottamisien olevan vain yhteensattuma, voin ennustaa Sinulla olevan ennustajan lahjoja, joilla voit ansaita toimeentulosi.]\nLähettäjä: Wexi 17.9.2010 klo 22:24\nPOH & 0\nSattuma todellakin. Ratkon (pitkän tauon jälkeen)lähibaarissa ollessani kuivin suin. En kotona. Kaverille sanoin reilu viikko sitten muistavani ko. näkymättömän miehen ja pari muutakin hauskaa esim. "sitä ollaan niin sivaria, niin sivaria" kun ohjusveitikka pilkisti olkapään takaa ja sylissä ruusuja. Naureskeltiin.\nNäille sivuille eksyin kun oli tarkistettava Uexkull ja Maxmo. Eihän niitä voi tietää ellei asu Maksamaalla Solen naapurissa.\nLähettäjä: Wexi 17.9.2010 klo 22:37\nPOH ja 0\nEi yhteensattumat tähän jääneet. Löysin oman nimimerkkini Axelin kupeesta. Onkohan tosiaan Aulis laatinut ristikon aivan hiljan? Tämäpä ouzoa ja merkeleellistä.\nPs. Jälkimmäisen säikeen seurauksena olen suhtautunut suurella arvostuksella "possessiivisuffiksiin"... :-)\n31. Tarja9.1.2017 klo 20:42\nNuo hauskat robottitestit menevät kyllä välillä arvailuksi. Onko kuvassa joki vai järvi, mahdoton sanoa. Onko lasiovi epäselvine kyltteineen kaupan julkisivu vai ei. Tuurilla olen tähän asti ne selvittänyt.\n32. Tarja23.1.2017 klo 10:59\nSuo, kuokka ja Jussi on nykyään suksi, kuokka ja Matti. Eräässä haastattelussa Matti Heikkinen toteaa: "...Mördarbackenissa saa hiihtää, kiipiä ja lyödä kuokkaa oikein kunnolla." (Yle Urheilu 25.2.2015)\n33. Tarja23.1.2017 klo 15:27\nSarjahukutuksista (Aamulehden käyttämä sana) tuomitun lisäksi hukassa on ollut Rengossa kaadettu susi. Tämänpäiväinen Aamulehti kertoo, että viikon hukassa ollut susi on nyt löytynyt.\n34. Ville24.1.2017 klo 11:37\nItseasiassa susi on aina hukassa.\n35. Matti24.1.2017 klo 21:50\nHalusin piirtää kuvan hukasta, mutta siitä tuli susi.\n36. ponkka28.1.2017 klo 21:28\nProfessori Aarni Penttilä muotoili aikoinaan lauseen: "Sutuus on hukassa pinninnä."\n37. Tarja1.2.2017 klo 09:22\nLehdessä kerrotaan Tuskista. Ei kivuista, vaan Eurooppa-neuvoston puheenjohtajasta, Donald Tuskista. Tuskin nämä Tuskin lausunnot viimeisiksi jäävät. Tuskia aiheuttanee toinen Donald, eli Trump, jatkossakin Tuskille.\n38. Matti18.2.2017 klo 23:41\nRadiossa kerrottiin puujalkavitsi. Alpinisti Alberto Tomballa on vähemmän tunnettu pikkuveli, Tiri.\n39. iso S19.2.2017 klo 13:13\nVanhoista puujalkavitsiurheilijoista tulee mieleen Tšekkoslovakian maajoukkueessa pelannut veljespari Ji?í ja Jaroslav Holík. Legendan mukaan kolmaskin veljes olisi taitojensa puolesta mahtunut joukkueeseen, mutta etunimen vuoksi häntä ei kehdattu ottaa mukaan. Se oli Alko.\nAlko on oikeastikin etunimi. Dokumentissa Little White Lie (2014) Alko Masubuchi saa erityiskiitokset. Syytä ei Imdb kerro, mutta ehkäpä tarjoilun järjestämisestä!\n40. ponkka28.2.2017 klo 18:12\n- Miksi et ole avioitunut?\n- Apenottokykyni on pysyvästi alentunut.\n41. Tarja10.3.2017 klo 09:41\nElokuva-arvostelusta: "Kesäiset postikorttimaisemat ja koskettava ystävyystarina vesittävät elokuvan heikkoudet. Lopputulos on ajoittain suorastaan vastustamaton." (KS 10.3.2017)\nKun käytetään kahta negatiivista sanaa "vesittävät" ja "heikkoudet", saadaankin positiivinen lopputulos "vastustamaton". Koostuuhan plus-merkkikin kahdesta miinusmerkistä, jos näin haluaa ajatella. Silti lause kuulosti oudolta.\n42. Tarja25.3.2017 klo 12:09\nÄsken tuli kyllä outo robottitesti. Otsikkona "select all vehicles" ja kuvassa yksi liikennemerkki. Klikkaus tai klikkaamattomuus ei toiminut. Piti mennä säikeestä kokonaan pois ja ottaa uudelleen. Sitten tuli normaali "valitse kaikki puut" -testi.\n43. Tarja29.3.2017 klo 12:44\nKävin äsken ostamassa postimerkkejä. Kysyin myyjältä, onko teillä niitä, missä on se hylje. Myyjä vastasi, että ei, ei ole, mutta täällä olisi norppa, kelpaako se.\n44. Tarja28.4.2017 klo 09:07\nLehdessä kerrotaan maastojuoksukisan voittajien tunnelmia. Miesten sarjan voittaja kertoo: "Nämä kisat ovat kovia maksimiharjoituksia, joissa voi laittaa itsensä ahtaalle." Naisten sarjan voittajan mietteet: "Tällaisissa juoksukisoissa ei tarvitse mennä hampaat irvessä, vaan voi ottaa vähän rennommin."\nSamalla tavalla tuntuu ristikonratkojien joukkokin jakautuvan niihin, jota haluavat vain kovia haasteita, ja toisiin, jotka haluavat rentoutua ratkomalla.\n45. Tarja26.5.2017 klo 12:17\nIhana uutinen netti-IS:n sivuilla. Asiakas on lähettänyt veroilmoituksen verkossa, kirjaimellisesti, sipuliverkossa. Eläköön sanaleikit ja huumori!\n46. Matti27.5.2017 klo 01:43\n47. Tarja3.6.2017 klo 19:00\nIlta-Sanomissa Rita Tainola on haastatellut Marketa Häkkistä. Hän kirjoittaa: "...asuessaan kotimaassaan Tsekeissä hän kävi neljä vuotta kestäneen alan koulun." ja "...olisi tietysti toivonut alan töitä, mutta Tsekeissä se ei ollut aivan yksinkertaista." Kun maan nimi Tsekki on selkeästi yksikkö, niin mistä tuo taivutettu monikko tulee? Eikö oikea muoto olisi "Tsekissä"?\n48. Funny3.6.2017 klo 19:32\nAivan, tšekit asuvat Tšekissä. Vähänkö tylsää, ettei maalle ole keksitty parempaa nimeä! Olen muistavinani, että joskus puhuttiin Tšekinmaasta, mutta se taidettiin unohtaa.\n49. Jukkis4.6.2017 klo 10:24\nEhkä ajatus menee niin että kun jenkit asuu Jenkeissä niin sitten tsekit asuu Tsekeissä. Onko muita vastaavia? Britit asuu Briteissä, irkut Irkuissa, hurrit Hurreissa, ryssät Ryssissä. Ei ehkä toimi.\n50. Jaska4.6.2017 klo 10:36\nLatvialaiset asuvat läteissä.\n51. Tarja4.6.2017 klo 11:01\nLiiviläisetkö sitten Liiveissä?\n52. eol4.6.2017 klo 12:13\nToki liiviläiset viihtyvät liiveissä, kun taas turkkilaiset turkeissa, pohjoisirlantilaiset ulstereissa ja pohjoisafrikkalaiset berbereissä.\n53. Matti4.6.2017 klo 22:49\nJa koillisespanjalaiset baskereissa.\n54. Tarja10.6.2017 klo 21:03\nHain Kielikellon yhdestä artikkelista vahvistusta, että hajottaa-verbi kirjoitetaan ilman i-kirjainta. Sieltä löytyikin mainio lainaus W. Kilpiseltä vuodelta 1863:\n"Eittämättä se pitkä-piimäinen, venyvä, loilottava sanamuoto [i:llinen] on veltompi; sitä vastoin on se lyhyempi, i:tön muoto virkeämpi ja miehuullisempi."\n55. iso S16.6.2017 klo 10:22\nHesarin miniristikoita -säikeessä Tarja kysyi "BGBY?" ja Eki vastasi "Why not?"\nLukihäiriö voi tuoda tietoa harrastuksesta jota ei tiennyt olevankaan. Avasin Googlen ja hain muistinvaraisesti väärää yhdistelmää, BGBY. Se on akronyymi sanoista Big Green Birding Year, liittyy lintujen bongaamiseen. Kyseessä ei ole vihreiden lintujen bongaaminen, vaan vihreä lintujen bongaaminen.\nJoidenkin bongarien into on yhtä vaikeasti ymmärrettävissä kuin Mount Everestin huipulle kiipeäminen. "Koska se on siellä" on selitys, joka riittää alan harrastajille vaan ei muille. Kun himobongari saa vinkin, että Yynäisissä on nähty sinipyrstötirskiäinen, niin rukkaset putoavat välittömästi ja auto kiitää satoja kilometrejä siinä toivossa, että ihmeotus olisi vielä paikalla ja saisi ruksata mustakantiseen muistikirjaan vuosi- ja/tai elispinnan. Saman tekevät kymmenet tai sadat aatetoverit. Se heittäköön ensimmäisen herjan joka ei ole koskaan mitään epäekologista tehnyt.\nVihreän bongaamisen idea on se, että bongataan lintuja kuluttamatta pisaraakaan polttoainetta. Tärkeimmät muunnelmat ovat "omin jaloin" (walking) ja "omin voimin" (self-propelled) eli kävelyn/juoksun lisäksi sallitaan pyöräily, soutu, melonta, hiihto, lumikenkäily ja muut vastaavat. Löyhimmän tulkinnan mukaan julkisia kulkuneuvoja saa käyttää, koska "ne kulkevat joka tapauksessa."\nKiinnostuneille lisätietoa mm. näistä:\n56. iso S16.6.2017 klo 10:41\nEikä aikaakaan niin voi kauhistus: Illalla tulee Subilta elokuva The Big Year - Posketonta bongausta. Siinä vihreys ei ole päällimmäisenä mielessä.\n57. matts16.6.2017 klo 11:01\nMikä se on joka hajoaa itsestään ja jonka puoliintumisaika on 20 vuotta?\n58. iso S16.6.2017 klo 15:35\n59. Tarja20.6.2017 klo 19:31\nLaitoin Googlen hakuun "Espanjan joki". Yläreunaan tuli luettelo joista kuvien kera. Mutta kovin lyhyitä ovat joet siellä. Tajo 1038 m, Douro 897 m, Ebro 930 m, jne. Besós jopa vain 18 m.\nKokeilin, ovatko joet Ranskassa pidempiä. Mitä vielä. Oise 302 m, Seine 776 m, jne. Biévre vain 33 m.\nNo, eipä voi Suomikaan kehuskella omillaan. Kymijoki 204 m, Kokemäenjoki 121 m, Eurajoki 53 m.\n60. matts20.6.2017 klo 21:46\nVanjoki 23 cm\n61. Tarja5.8.2017 klo 20:07\nSe pieni ja harvalukuinen joukko, joka ei vaivu nirvanaan saadessaan käsiinsä Anttilan tai Skytän pahiksen, huomio! Nyt on teidän tilaisuutenne. Iltiksen kovis on tänä viikonloppuna suunnattu keskitasoisen vaikeista pitäville. Ei kulu paperi puhki kumittamisesta eivätkä hiukset harvene repimisestä, mutta mukava tunnin sessio on tiedossa. Kivoja oivalluksia ja hyvää mieltä tuottava pohtimistuokio. Suosittelen!\n62. Matti7.8.2017 klo 17:46\nTarjan suosituksesta tartuin tähän, ja sepä rupesikin avautumaan. Nyt on kaksi kolmasosaa täynnä. Pidän Brigittan tyylistä.\n63. Tarja11.8.2017 klo 15:51\nPerhosilla on uskomattoman hauskoja nimiä.\nTässä lista Suomessa tavatuista villakkaista:\nEilen mustikkametsässä tapasin useita täplätupsukkaan toukkia. Oikein söpöjä!\n64. Tarja21.8.2017 klo 10:24\nKun olin pikkutyttö, isäni veisti minulle puisen linnun. Kun ihmettelin, miten hän sen osasi tehdä, hän vastasi, että siellähän se on valmiina puupalasen sisässä. Se pitää vain etsiä sieltä. Vähän samanlaista on runoilu. Kaikki sanat ovat maailmassa valmiina. Ne pitää vain laittaa sopivaan järjestykseen. Ei se sen kummempaa ole.\n65. Tarja22.8.2017 klo 23:05\nMietin tässä, että kuinkahan laajalti Suomessa on tunnettu sana karaaminen eli juokseminen. Minun lapsuudessani (Länsi-Suomessa) karattiin, vaikkei menty karkuun. Eli lapset karaavat tai menevät karaten, kun juoksevat.\n66. Matti22.8.2017 klo 23:15\nEntä kuinka tuttu on Itä-Suomessa käytetty verbi jaarata, joka tarkoittaa seuraamista tai perässä kulkemista. "Äiti, toi kissa jaaraa!"\nKaraamisesta en ole kuullut koskaan, vaikka Länsi-Suomessa lapsena kesiä vietinkin.\n67. Tarja22.8.2017 klo 23:29\nMinulle jaarata on ihan outo sana.\n68. iso S23.8.2017 klo 12:17\nJaarata on Nykäsellekin tuntematon sana, karata sen sijaan tuttu myös juoksemisen merkityksessä. Eihän karkuun yleensä kävellen mennäkään! "Karaavat" on virheellinen taivutus, mutta voihan olla että jossain murteessa niin sanotaan.niin Karkeloiminen taitaa olla samaa sukua ja huonekuntaa kuin karkaaminen.\nNetistä on vaikea löytää esimerkkejä, kun Google tarjoaa jäärataa ja jaaran taivutusmuotoja. Jos miinustaa jääradan, saa jaarata-ajoja! Löysin kuitenkin tällaisia:\nYhtäkkiä vastaan tuli valkoinen poro/kauris joka ei päästänyt minua ohi vaan jaarasi ynisten.\nTämä meno on nyt sitä Mistä TUHO AHO aikanaan jaarasi, koetti saada läpi sairasta ajatustaan\nselvisin hengissä kotiin asti, jossa äiti jo huolissaan jaarasi kuinka vaarallista on ...\nVaikein oli lumivallien reunustamalla kapealla jalkakäytävällä stopin tehnyt kiinanpystykorva, jonka mamma myös jaarasi kännykkäänsä\nNäissä jaaraaminen selvästi viittaa äänenkäyttöön eikä seuraamiseen. Itäsuomalaiset jaaratkoon omalla tavallaan, mutta eivät nähtävästi jaaraa ainakaan kovin yleisesti netissä!\n69. Tarja23.8.2017 klo 12:36\n"Karaavat" ei ole virheellinen taivutus, koska kyseessä on ihan eri sana. Sana, joka taipuu: minä karaan, sinä karaat, hän karaa, minä karasin, sinä karasit, hän karasi jne. Eli samalla tavalla kuin varata -sana.\n70. Tarja23.8.2017 klo 12:44\nAinakin porilaisten pitäisi tuntea tuo karata -sana. Se tarkoittaa ehkä enemmän juoksennella kuin juosta. Esim. minä lapsena karasin aina paikasta toiseen.\n71. iso S23.8.2017 klo 21:51\nNo enpä halua vastaan harata, antaa porilaisten marssia tai karata. Pitäähän turkulaistenkin tukkansa kampata, vaikka eivät aikoisi ketään vampata!\n72. Tarja23.8.2017 klo 22:23\nMainiota, oikein hyvä,\nyhteisymmärrys nyt syvä.\nMoninaista on kai murre,\noravakin lienee kurre.\nLentäen jos lintu karkaa,\nkiinni ei saa sitä parkaa,\nvaikka omistaja karaa,\nsiemeniä häkkiin varaa.\nKala karkuun uiden pääsi,\nonkivapaa tuskin väänsi\nkalamies, kun manas´ moista,\nkoukkuun pisti matoo toista.\n[Eli karkaaminen ei ole aina karaamista, eikä karaaminen ole karkaamista.]\n73. eol23.8.2017 klo 22:56\nLiittyisivätköhän karaaminen ja varmaan monille tutumpi karauttaminen toisiinsa samaan tapaan kuin vaikkapa poraaminen ja porauttaminen (tai toisaalta perkaaminen ja perkauttaminen): karauttaminen siis olisi sitä, että esim. ratsuhevonen pannaan karaamaan.\n74. iso S25.8.2017 klo 11:07\nLiittyisivätköhän myös suraaminen ja varmaan monille tutumpi surauttaminen toisiinsa samaan tapaan?\nEsimerkki netistä: "Nirso surauttaa itselleen smoothien joka aamu." Nirso on siis laiska, ei itse viitsi vaivautua vaan pakottaa puolisonsa suraamaan.\n75. Jaska25.8.2017 klo 11:20\nHelsingin Sanomien jutussa Jan Vapaavuori lupaa yhdeksän hyvää ja kymmenen kaunista. Jo on aikoihin eletty. Siis toisenlalsiin kuin ennen, jolloin luvattiin yhdeksän hyvää ja vain kahdeksan kaunista. Hyvien ja kauniiden taistelussa hyvien niukkakin voitto oli siedettävä.\nVain hyvänä, en siis kauniina, en aio vast'edeskään alistua kauniiden ylivaltaan. Ajatuskin tekee todella pahaa. Pöyristyttää uhkakuva, jossa minustakin tulee paha. Mutta minä aion taistella. En tulee milloinkaan missään vaaleissa äänestämään Kokoomuksen ehdokasta. Ääneni menee yli Kokoomuksen patamustien rajojen ehdokkaalle, joka lupaa vähintään yksitoista hyvää ja korkeistaan kymmen kaunista.\n76. iso S26.8.2017 klo 12:24\n"Yhdeksän hyvää ja kymmenen kaunista" (3790 Google-osumaa) tarkoittaa Nykysuomen sanakirjan mukaan 'kaikkea hyvää' tai 'vaikka mitä'.\n"Yhdeksän hyvää ja kahdeksan kaunista" (1340 osumaa, niistä osa meneekin kymmeneen kauniiseen) =luvata jotain katteettomasti.(lova guld och gröna skogar)\nPatamustalla versiolla näyttää olevan vahva enemmistö ja Jaskan edustama versio näyttää oleva ruåtsalaisiin päin kallellaan!\nTuo ensimmäinen lause liittyy linkkiin\njoka alkaa juuri noilla sanoilla. En tiedä mistä se Nykäsestä löytyy. Hakusanan yhdeksän kohdalta löytyy Jaskan versio, kuten "Kysy" vastauksensa lopussa toteaa:\n"Yhdeksän hyvää ja kymmenen kaunista" on myös siinä mielessä tyypillinen sanonta, että siinä esiintyy alkusointu, toisin sanoen sama äänne toistuu peräkkäisten sanojen alussa. Nykysuomen sanakirjasta löytyy muoto "luvata yhdeksän hyvää ja kahdeksan kaunista", jossa alkusointu on vielä selkeämpi.\nMinulle "kymmenen kaunista" on tutumpi versio. Sen etuna on vanha tehokeino, loppuhuipennus. Määrä kasvaa jutun edetessä.\n77. Tarja31.8.2017 klo 17:33\nMinä en ymmärrä sitä neuroottista pelkoa, että joku saa ristikkoon yhden kirjaimen tai sanan oikein tällä sivustolla annetun vihjeen perusteella, jos vihje on vain sellainen, että sana on virheetön. Kun lähtökohtaisestihan (!) kaikki ristikossa esiintyvät sanat ovat virheettömiä.\nJos ratkoo kimpassa tai kilauttaa kaverille, ei silloinkaan ratkontatulos ole 100-prosenttisesti omaa tuotantoa. Miten joillekin arvontaan osallistuminen on sellainen pakkomielle, että pelkää sen olevan omasta mahdollisuudesta pois, jos joku saa tietää, että ristikossa ei ole virheellistä sanaa.\nMutta en minä ymmärrä monia muitakaan asioita, joten syy on varmasti minussa.\n78. Funny31.8.2017 klo 19:19\nTarja, se, mitä et näköjään ymmärrä, on, että monet täällä eivät itse halua saada vinkkejä! Pitääkö heille sitten sanoa, että olkaa lukematta näitä, jos ette halua vihjeitä?\n79. Tarja31.8.2017 klo 19:31\nYmmärrän, ettei oikeita vinkkejä haluta eikä niistä ollutkaan kysymys. Vaan ihmettelin sitä, miten joku kokee vinkiksi sen, jos kirjoittaa, että vastaussana on kelpo sana eikä siinä ole häikkää. Paljastamatta siis itse sanaa. Tai selittelemättä sitä muuten sen enempää.\n80. Jaska31.8.2017 klo 23:37\nNyt se sitten tiedetään. Uutisvuotajien uusi koostumus. Oletin, että Saanila saa kapukollegakseen joko Nybergin tai Frangenin. Stanin vulgaarius meni joskus överiksi, mutta se tuskin oli lähtöpassien syy. Jutussa lemuaa vahvasti hyvä veli(ja sisko)-järjestely ikävin seurauksin katsojaluvuille. Ohjelmasta on tulossa tämän säikeen otsikko. Onneksi konsepti ei kestä kansan kritiikkiä yhtä kautta pitempään.\n81. Tarja3.9.2017 klo 14:31\nMietin tuossa akk-tekstiä kirjoittaessani, että joskus on vaikea erottaa, onko kyseessä iso i-kirjain vai pieni l-kirjain. Asiayhteydestä sen tietysti useimmiten arvaa. Ja akk-ketjussa edellisen tekstin kirjaimista tietysti. Mutta noin periaatteessa, jos on vaikka teksti, että rannalla asteli Iiro. Niin onko kyseessä mies nimeltä Iiro vai lintu nimeltä liro? Vaikea sanoa.\n82. iso S3.9.2017 klo 16:56\nVaikeaa, mutta ei mahdotonta. Totuus selviää, kun kopioi tekstin sellaiseen paikkaan missä pääsee muuttamaan fonttia. Iso i saa esimerkiksi Verdanaa käyttäen päihinsä pienet vaakaviivat.ja pieni L pysyy pelkkänä pystyviivana. Sinänsä hölmö juttu että suunnitellaan kirjaimisto jossa kaksi eri kirjainta näyttää ihan samalta.\nKäytännössä tuosta ei tosiaan yleensä tule tulkintavaikeuksia. Voi silti tulla, jos esimerkiksi rannalla asteleva Iiro säikähtää liroa. Säikähtäjä paljastuu pakenemistavasta: lentäen/juosten.\n83. Jukkis3.9.2017 klo 17:07\nTurhan hankalaa. Selaimen haulla hakee, kumpi löytyy, liro vai Iiro.\n84. Tarja3.9.2017 klo 17:14\nTosiaan, Ctrl+F onkin näppärä keino. Enpä itse hoksannut.\n85. Tarja15.9.2017 klo 10:22\nKokemuksia Googlen ihmeellisestä maailmasta. Tein eilen illalla välipalana yhtä helppoa ristikkoa. Jouduin kuitenkin googlaamaan sanan TABULAATTORI. Mutta mitä ihmettä, Google tarjoaa tabulaattorin alapuolelle "alaskan saariryhmää". Eihän sillä ole mitään tekemistä tabulaattorin kanssa. No ei, mutta kas vain, sehän on ristikossani vihjeenä heti tabulaattorin alapuolella. No jopas, Google ennakoikin, että sitähän minä tietysti seuraavaksi haen. No tarjoaapa Google sitten vielä seuraavaksi "kanadan eskimoa". Ja kuinka ollakaan, sehän on ristikossani tabulaattori -vihjeen yläpuolella oleva vihje. No näinhän tämä ristikko valmistuukin näppärästi. Ihmeellisiä ovat Googlen tiet ;)\n86. Tarja2.10.2017 klo 12:29\nTuosta ettonesta tuli mieleen kahden t-kirjaimen sana hynttyyt. Jos on vaate > vaatteet, niin onko hynttyyt yksikössä hynty? Hyntty kuulostaa paremmalta, mutta se kai taipuisi kieliopin mukaan hyntyt (kuten kontti > kontit). Mutta eikö hynty toisaalta taipuisi muotoon hynnyt (kuten huntu > hunnut). Hynttyyt lienee siis olemassa vain monikkona.\n87. Jukkis2.10.2017 klo 12:37\n88. Tarja2.10.2017 klo 12:46\nHynttyy tosiaan, ainakin se kuulostaa paremmalta kuin nuo kaksi muuta.\n89. iso S2.10.2017 klo 16:55\nKielosen mukaan hynttyyt (rinn. hyntteet) ark. vaatteet, kamppeet, kuteet, rytkyt, ryysyt.\nEi erikseen mainitse, että sana on (vain) monikollinen tai vaillinaisesti taipuva.\nNykäsen mukaan hynttyyt s. mon. ark. leik. vaatteet, ryysyt, rievut; tavarat, kamppeet.\nVaatteista voi johtaa verbin vaatettaa, mutta Nykäsen mukaan vastaavaa ei voi tehdä hynttyille. Hynttyyttää on sen mukaan deskr. v. ark. juosta viipottaa, kaahottaa, rientää; kantaa juoksujalkaa.\n90. Tarja18.10.2017 klo 16:44\nVuosi sitten mainitsin ristikkoperunat. Nyt Lidlistä saa myös ristikkosipsejä. Eikun napostelemaan PuPea pähkäillessä.\n91. Tarja13.11.2017 klo 13:44\nJos laitetaan hattu päähän, se on ihan normaalia, koska ihmisellä on vain yksi pää. Mutta miksi laitetaan housut tai kengät jalkaan, kun jalkoja on kuitenkin kaksi. Samoin käsineet laitetaan käteen, vaikka käsiäkin on kaksi.\n92. Jaska13.11.2017 klo 14:53\nSe on sen takia, että yksi käsine vedetään vain yhteen käteen. Sen vetäminen toiseen käteen voi tapahtua vahingossa, mutta erehdyksen käteen vetäjä useimmiten huomaa ja korjaa. Käsineen vetäminen molempiin käsiin yht'aikaa on taas mahdotonta ilman toisen henkilön apua, ja siksi se ei tapahdu vahingossa.\nVastaavasti housujen kumpikin lahje vedetään vain sille tarkoitettuun jalkaan. Mahdollisen erehdyksen mies havaitsee yleensä helpommin kuin nainen. Poikkeuksena George Sand, joka käytti miesten housuja. Yhden lahkeen vetämiseen yht'aikaa molempiin jalkoihin yksilö saattaa erehtyä tukevassa päihtymystilassa. Vaikka yritys onnistuisi, olisi lyhyehköjenkin matkojen pomppimisessa omat hankaluutensa.\n93. Funny13.11.2017 klo 16:18\nSitten kun kengät, housut ja käsineet on saatu paikoilleen, myös ollaan kengät jalassa, housut jalassa, käsineet kädessä, vaikka hankalalta kuulostaa.\n94. Matias-Myyrä13.11.2017 klo 16:40\nParempi hanskat pivossa, kuin kymmenen sormea ojossa.\nHanskat voivat olla kädessä, vaikka niitä ei olisi vetänyt käteen.\nJos autossa on ikkuna auki, niin parempi vetää hanskat käteen, ennen kuin vetää käteen.\n95. Tarja17.12.2017 klo 13:34\nNyt kun sukupuolineutraalius on päivän sana, niin eikö Sanaseppojenkin pitäisi harkita yhdistyksen nimen muuttamista. Seppohan on selkeästi miehen nimi. Terveisin nimimerkki Sanasisko.\n96. Tarja17.12.2017 klo 13:39\nNeutraali nimiehdotus: Sanasiepot.\n97. Funny17.12.2017 klo 14:09\nSeppohan tarkoittaa seppää. Voihan nainen olla seppä.\n98. Tarja17.12.2017 klo 14:15\nSiis Sanasepät sitten.\n99. östen17.12.2017 klo 14:24\nSiis Sanasepot on synonyymi sanalle Sanasepät.\n100. Tarja17.12.2017 klo 14:37\nJoo toki. Mutta kun Seppo on miehen nimi. Samoin kuin kirkkoherrassa herra tarkoittaa miestä. Aamulehtihän syksyllä ilmoitti luopuvansa sukupuolittuneiden nimien, kuten puhemies, virkamies, jne. käytöstä, ja korvaavansa ne uusilla nimikkeillä. (En tosin ole seurannut, onko se toteutunut.)\n101. östen17.12.2017 klo 14:41\n"Samoin kuin kirkkoherrassa herra tarkoittaa miestä." No ei ole samoin.\n102. Tarja17.12.2017 klo 14:57\nSori, tämä on liirumlaarumia-säie, mutta vitsini meni näköjään täysin ohi :(\n103. Funny17.12.2017 klo 16:28\nAihe on niin vakava, että ei siitä pidä vitsiä vääntää. Muuten ehdottaisin, että aamu ja ilta poistetaan käytöstä ja vaihdetaan sukupuolineutraalimpiin nimityksiin. Molemmathan ovat naisen nimiä.\n104. pelaaja17.12.2017 klo 17:54\nNo mutta ei kai puhe ihmisten nimitysten jakautumisesta naisiin ja miehiin enää niin vakavaa ole. Vanha juttu. Onhan Suomessakin jo ainakin 2 tai oliko se peräti 3 edellämainittujen lisäksi eri sukupuolta olevia kansalaisia, jotka odottavat virallistumista.\nNäissä asioissa sana 'sukupuolineutraali' on tosin ainakin minulle edelleen mysteeri, koska käsittääkseni kyse on nimenomaan sukupuolesta. Niinpä tuossa tuumailin, että alan jatkossa kutsua minkä tahansa sukupuolen omaavia Sanaseppoja Sanansaattajiksi.\n105. Tarja17.12.2017 klo 18:47\nSanasepot on niin vakavamielisten seura, että yritän jatkossa olla kajoamatta tähän kaikkein pyhimpään.\n106. Matti17.12.2017 klo 22:53\nEhdotan, että seuran nimeksi tulee Sanahenkilöt. Vakavissani.\n107. eol17.12.2017 klo 23:18\nHeli Laaksonenhan muuten käyttää titteliä sanamaija.\n108. Tarja1.1.2018 klo 00:18\n109. iso S1.1.2018 klo 12:07\nEilisen Hesarin mielipidepalstalla esitettiin viisi hyvää syytä, miksi rakettien räiskimisestä kannattaisi luopua. Vapaaehtoista luopumista laajassa mittakaavassa tuskin tapahtuu eikä kieltolakia ole lähiaikoina odotettavissa, joten ehdotan alueellista rajoittamista ja siitä korvaukseksi ajallista lisäämistä.\nAlueellisella rajoittamisella tarkoitan sitä että rakettien lähettäminen sallittaisiin vain erikseen osoitetuilla alueilla, jotka eivät olisi asutuksen välittömässä läheisyydessä. Tämä vähentäisi meluhaittoja (pelkäävät eläimet ja rauhaa kaipaavat ihmiset olisivat tyytyväisiä) ja rajaisi jätteiden siivoustarpeen pienemmille alueille. Vapaaehtoisjärjestöt voisivat hoitaa siivouksen uudenvuodenpäivänä, jos sitä ei määrättäisi kunnan hoidettavaksi. Ilotulitukset olisivat lisäksi näyttävämpiä, kun paukuteltaisiin yhdessä eikä kukin omissa nurkissaan. Sallittujen alueiden ulkopuolella rakettien ampumista ja pommien räjäyttämistä tulisi tehokkaasti valvoa ja ankarasti sakottaa.\nAjallisella lisäämisellä tarkoitan ennakkoäänestyksen tapaista järjestelyä. Jotkut eivät voi työn, levon, sairauden, matkan tai muun syyn takia hoitaa paukutteluntarvettaan, joten esimerkiksi kaksi viikkoa ennen vuoden vaihtumista voitaisiin järjestää ennakkopaukuttelu. Tämä edellyttäisi tietysti vaalien kaltaista valvontaa, ettei kukaan pääsisi paukuttelemaan kahdesti. Siksi tämä ehdottomasti vaatisi edellä esitettyjen paukuttelualueiden perustamista. Alueet pitäisi aidata ja henkilöllisyys tarkistaa ja kirjata portilla. Paukutteluun oikeutetut merkittäisiin rannekkeella, jota ei voisi ehjänä siirtää henkilöltä toiselle. Näin pystyttäisiin kontrolloimaan sekin että alaikäiset pysyvät katselijoina. Vaihtoehtoisesti järjestely voitaisiin hoitaa niin että vain paukutteluoikeudelliset pääsisivät alueelle ja katsojat jäisivät aidan taakse. Yleisen rauhan kannalta erityisen hienoa olisi, jos rakettien myynti sallittaisiin vain näillä alueilla. Silloin kukaan ei joutuisi kiusaukseen ampua väärään aikaan tai väärässä paikassa ja tulitteita voisi ostaa juuri senhetkisen fiiliksen ja rahatilanteen mukaan.\nJätän aloitteen halltuksen hoidettavaksi. Välitöntä omakohtaista tarvetta toteuttamiselle ei ole, koska nykyinen "henkilökunta" (kissa ja koira) suhtautuu tilanteeseen tyynesti. Kokemusta paukkuarkuudesta kuitenkin on, joten ymmärrän, että kaikilla asiat eivät ole yhtä hyvn. Äärimmäisiin ratkaisuihinkin joudutaan turvautumaan. Jotkut jopa pakenevat Turun saaristoon.\n110. Hallitus1.1.2018 klo 12:23\nTämän toteutamme välittömästi.\n111. pelaaja6.1.2018 klo 18:48\nIhmettelin jokunen aika sitten, että missä sanavalmis Liirumlaarumia-perustaja Wexi seikkailee. No, telepatian väistämättömän totuuden mukaisesti hän ilmoittautui ristikkopuolella. Aktiviteettinsa muokkautuneet, sanoi hän. Ymmärsin tosin täällä jossain vaiheessa, että ei ole sopivaa laittaa kyselyitä toisten perään, joten en toki kysynyt. Tiettävästihän se sellainen olisi nykysellään sananmukaisesti ollut seksuaalista häirintää.\nEipä tässä nyt sit muuta.\n112. Tarja8.1.2018 klo 08:47\nWexi on aiemminkin haikaillut menneitä, innovatiivisempia aikoja. Mennyt on kuitenkin mennyttä. Ja hyvä niin.\nKannattaa muistaa, että me itsekukin vaikutamme siihen, millaiseksi menneeksi nykyisyys muodostuu. Jos haluaa, että sivustolla kirjoitetaan mielenkiintoisia ja miellyttäviä asioita, kannattaa itsekin kirjoittaa niitä, eikä odottaa, että joku muu sen tekee.\nJos pitäisi Wexin mainitseman Jaskan lisäksi nostaa joku sivuston positiivisen hengen luoja, niin kyllä se ehdottomasti on iso S. Kuvitteelliset ruusut kummallekin.\n113. iso S8.1.2018 klo 10:12\nKuvitteelliset kiitokset! Liikutuin niin että hampaasta lohkesi pala. Onneksi sain paikkausajan melkein heti eli 11:30. Kohta en taas purematta niele kyyneleitä enkä muutakaan. Kohta kohtaan Pirkko Kolben oletetun puolison isänkin (Piin apenkin).\n114. Jaska8.1.2018 klo 11:01\nMitä nyt itse kukin positiiviseksi kokee. Minähän en aina ja kaikille kukkia jakele.\n115. pelaaja8.1.2018 klo 18:49\nVoihan hampaan palaset ja karun kukattomat kukkakorit. Mäjen vakavissani kestä huumoria mitenkään. Ja jos se aiemminkin oli tiukassa, niin nyt se jäi päälle :)\n116. Funny9.1.2018 klo 16:56\nTarjakin ansaitsee ruusuja samasta syystä kuin niitä eilen jakoi!\nHauska tapaus tänään, kun kävelin kotiin päin. Risteykseen tuli kaksi autoa, vastakkaisista suunnista. Molemmat jäivät odottamaan, vaikka väistettävää ei näkynyt. Viimein toinen kuskeista huomasi sytyttää vilkun vasemmalle, sitten toinenkin. Näin molemmat pääsivät kääntymään tahoilleen. Oppikohan kumpikaan kuljettajista tuosta mitään?\n117. Jukkis14.1.2018 klo 18:31\nLiian vähän ketjuja. Nämä ainakin pitäis perustaa:\nMuutetaan yksi ketjulaulu\nEri kirjaimet ketjuun\nMikä ei kuulu lyhenteessä?\nIrtonumeroita laulun nimessä\nKaunis sama nimi\n118. pelaaja14.1.2018 klo 19:12\nLisätään moneen muuhun 1:\nVain mahdollisia ratkaisusanoja sisältävät vihjeet ristikoissa\nLisätään vielä toinenkin:\nIrralliset sanat yhdyssanoissa (helppo)\n119. Tarja15.1.2018 klo 09:58\nMinä haluaisin ötökkäketjun. Ja kasviketjun.\n120. Tarja18.1.2018 klo 13:38\nOtsikko uusimmassa Apu-lehdessä:\n"Uljaat pelikaanit luottavat tiimityöhön"\nTotta, eikö vain.\n121. Jukkis18.1.2018 klo 16:54\nLuin Sotaromaania. Kyllä oli hyvä.\nKiitos Väinö Linna!\nKatsoin Twin Peaksia. Oli jännä.\nKiitos David Lynch!\nSöin ruisleipää. Hyvää oli.\nKiitos Pirjon Pakari!\nTiskasin. Puhdasta tuli.\nKiitos Procter & Gamble!\nKävin vessassa. Helpotti.\nRoikuin Facebookissa. Hyväksyin uuden ystävän.\nKiitos Mark Zuckerberg!\nKirjoitin sanaristikot.nettiin. Syntyi nokkela hienovaraisen satiirinen kirjoitus.\nKiitos Erkki Vuokila!\n122. Eki18.1.2018 klo 17:06\nKiitos Jolandarille sa-tiirikoinnista. Vai oliko se Jupelus. Joku J. En nyt jaksa selata tarpeeksi kauas.\n123. pelaaja18.1.2018 klo 18:20\nMutta minä jaksoin! Vau, miten Julliksella keittää! Kiitos kaikille, kiitos vielä kerran!\n124. Jukkis18.1.2018 klo 18:44\n125. Matti19.1.2018 klo 23:11\nDonald Trump on sanonut, että hänellä on isompi ydinnappi kuin Kim Jong Unilla. Ai onko sen nimi siis nykyään "ydinnappi"?\n126. Lisbeth20.1.2018 klo 08:06\nMieheni katsoi ampumahiihtoa ja kuulin siinä sivusta eilisen voittajan nimen. Taitaa Johannes olla Lippospaavon lempiurheilija - böö!\n127. Tarja25.1.2018 klo 10:27\nYksi runsaasti ajatuksia herättävä sana on ajatus. Se on hyvin liikkuvainen. Ajatus voi juosta, rientää, harhailla, hyppiä asiasta toiseen tai karata. Toisaalta se voi myös kulkea hitaasti, takkuilla, kangerrella, pysähtyä, jämähtää paikoilleen ja jopa katketa.\nAjatus on aika omapäinen. Sitä ei voi kahlita. Ajatus voi vaihtua, muuttua, livahtaa luvattomille teille. Ajatus voi olla salainen, levoton, synkkä, epätoivoinenkin.\nAjatus voi olla vaarallinen, uhkaava, pelottava. Mutta se voi olla myös mainio, loistava, ihastuttava, hurmaava, jopa ruusuinen.\nAjatus voi huvittaa, naurattaa, ilahduttaa, viehättää ja kiehtoa. Tai se voi harmittaa ja ärsyttää.\nJoskus ajatukset ovat typeriä, likaisia, moraalittomia, loukkaavia, pahoja, ehkä jopa julmia. Toisinaan taas armollisia ja hyvää tarkoittavia.\nAjatus voi rakentua pikkuhiljaa (siitä se ajatus sitten lähti). Se voi olla keskeneräinen tai valmis. Ajatusta voi ruokkia ja pitää hengissä. Toisaalta sen voi sivuuttaa tai jopa haudata (siihen se ajatus sitten kuoli). Joskus ajatus on jo kuolleena syntynyt.\nAjatus voi lukkiutua, fakkiutua, urautua. Se voi olla vanha, ummehtunut, viime vuosisadalta tai uudelleen lämmitetty.\nAjatus voi olla lapsellinen, naurettava, hämmentävä, kummallinen, outo, utopistinen tai kerrassaan mahdoton. Joskus ajatus on ennenaikainen.\nAjatus voi olla vaikeasti ymmärrettävä. Sitä voi olla vaikea sulattaa. Se voi olla luonnonvastainen, iljettävä, kauhistuttava. Pelkkä ajatus voi puistattaa.\nToisaalta ajatus voi olla uusi, kaunis, puhdas, raikas ja tuore.\nAjatus voi olla myönteinen tai kielteinen, hyvä tai huono, hyväksyttävä tai hylättävä.\nAjatus voi seurata, kiusata, vainota pitkäänkin tai vaivata lakkaamatta.\nAjatus voi kantaa pitkälle. Toisaalta asia voi jäädä ajatuksen asteelle.\nJonkun ajatukset ovat arvaamattomat, toisen taas ennalta arvatut.\nAsia voi edetä ajatuksen nopeudella. Jonkun toimissa taas ei ole ajatusta ollenkaan.\nJollakulla voi olla taka-ajatuksia. Pelkkä ajatuskin voi kauhistuttaa.\nAjatukset voivat olla pakonomaisia tai vapaita. Ne voivat olla tuttuja tai tuntemattomia.\nAjatuksen voimalla voi yrittää saada asioita tapahtumaan. Onneksi ajatus ei voi tappaa.\nAjatus voi kelvata, tai sitten ei.\nAjatukset voivat olla epämääräisiä tai tarkkoja. Ennen kaikkea, ajatukset ovat loputtomia.\n128. Tarja25.1.2018 klo 10:36\nP.S. Yritin kirjoittaa ajatuksen kanssa, mutta joskus ajatus voi olla myös hukassa.\n129. Ritu25.1.2018 klo 10:39\nJa teksti voi olla ajatuksella kirjoitettua. (Toisin kuin minulla, joka sohaisi sen sormella älypuhelimen pinnalle .)\nTarja, tuo tekstisi oli luettava ajatuksella, kerrassaan mainio.\n130. pelaaja25.1.2018 klo 14:55\nAjatuksen virtaa todellakin. Mainio ajatuskokonaisuus Tarjalta, aplodit!\nLuin Tarjan ajatuksia sen verran, että taidan minäkin arvata, mistä eilisestä ajatuksenjuoksusta tuo ajatusajatus sai alkunsa. Sattumahan puuttuu joskus mukavalla tavalla ajatuksiin.\n131. Tarja8.2.2018 klo 10:07\nOlympiakisat lähestyvät. Urheilusuoritusten lisäksi on hauska nähdä kilpailijoiden mitä erilaisimpia nimiä. Vanhoista olympiavoittajista poimin esimerkit kahdesta ääripäästä nimen pituuden mukaan.\nLi Lu on kiinalainen telinevoimistelun olympiavoittaja.\nPrapawadee Jaroenrattanatarakoon on thaimaalainen painonnoston olympiavoittaja.\n132. iso S8.2.2018 klo 11:30\nHauskoja nimiä löytyy luonnollisesti muualtakin. Vaimo kertoi bonganneensa jonkin ohjelman lopputeksteistä nimet Sano ja Santaolalla. Ei vain muisteta minkä, eikä IMDB:stä ollut apua ohjelman tunnistamiseen. Nämä mainitut olivat luultavasti teknistä henkilökuntaa.\nElokuvatietokannasta löytyi kyllä graffititaiteilija joka käyttää taiteilijanimeä Sano. Hiekkaa hartioilla lievästi eri versioina oli usealla henkilöllä, esimerkiksi näyttelijättäret Caeli Santa Olalla ja Marta Santaolalla sekä ohjaaja Jaime Santa-Olalla.\nNational Geographic -kanavalla alkoi mielenkiintoinen sarja Inside: Amerikan mafia. Siitä bongasin Nimi ei ole enne -säikeelle parannuksen tehneen gangsterin Salvatore Polisi joka esittää (kaikissa?) kuudessa jaksossa itseään. Jaksossa Taking Down the Mob tulee esiintymään nimeltä mainitsematon vähäpukeinen nainen, jota esittää Ana Paiva. Vaatteiden lisäksi on nähtävästi riisuttu sukunimestä ä-pilkut. Kun kerran liikutaan mafian sisäpiirissä niin joukkoon sopii yksi sisäelin, Joseph "Little Joe" Perna. Hänet nähdään jaksossa End Game, joka nimen perusteella saattaa olla sarjan päätösjakso. Pernan kohdalla elokuvatietokannassa on pieni moka. Sarjan henkiölistassa hänet mainitaan kahdesti. Molemmissa viitataan samaan jaksoon ja näyttelijä on sama, Michael Masini. Toisella rivillä on näyttelijästä pikkukuva, toisella eräänlainen siluettikuva, jota IMDB käyttää silloin kun valokuvaa ei ole saatavilla.\nEnsimmäisessä jaksossa Joe Pistone kertoi siitä miten onnistui ensimmäisenä FBI-agenttina soluttautumaan mafiaan peitenimellä Donnie Brasco. Sarjan toisessa jaksossa Stayin' Alive in the '70s tätä peitetehtävää käsitellään ilmeisesti laajemmin. Aiheesta on tehty myös elokuva Donnie Brasco jossa nimiroolin veti Johnny Depp. Tässä sarjassa soluttautujaa esittää Frank Paone.\n133. Tarja8.2.2018 klo 19:27\nVielä noista kiinalaisista olympiavoittajista, joita listassa on 111 kpl. Yleisin sukunimi on Wang. Heitä listalla on 11 kpl. Seuraavaksi yleisimmät sukunimet ovat Chen 9 kpl, Zhang 8 kpl, ja Liu sekä Li, 7 kpl kumpiakin.\n134. Tarja18.2.2018 klo 22:12\nTuli tässä mieleen, että minkäköhän vuoksi Suomessa Usko ja Toivo ovat miesten nimiä, kun taas maailmalla Faith ja Hope ovat naisten nimiä. Keksiikö kukaan syitä.\n135. Jaska18.2.2018 klo 23:00\nEi oo varmaa tietoa. Ehkä hinkuköhän:)\n136. Tarja18.2.2018 klo 23:08\nLiittyisiköhän siihen, että muinoin Suomessa usko on ollut miespappien asia. Ja etenkin maaseudulla lapsesta on toivottu poikaa.\n137. Ritu22.2.2018 klo 07:41\nKuinka usein sitä ristikoita ratkoessaan onkaan pihalla kuin lumiukko. Nyt Suomen latu, joka tänä vuonna täyttää 80 vuotta, kehottaa pysymään ulkona kuin lumiukko.\nIlmastonmuutoksen myötä lumiukko on käymässä uhanalaiseksi lajiksi.\nNyt tätä uhanalaista lajia voi halutessaan bongailla ja havainnoistaan ilmoittaa #UlkonaKuinLumiukko-kampanjassa tai kirjata se talviseurantaan.\nTerveisin "täysin pihalla" oleva Riku Rosenvallin kovista yrittävä sanaseppo :)\n138. Tarja19.3.2018 klo 09:41\nNäin tasa-arvon päivänä KS kertoo: "Karjalan prikaati on isona joukko-osastona suuri naisvarusmiesten kouluttaja."\nNaisvarusmies. Miksi se ei voisi olla varusnainen?\n139. iso S19.3.2018 klo 11:19\nKyseisessä prikaatissa varmaan vastattaisiin että prikaatin perinteisiin kuuluu varusmiesten kouluttaminen. Etuliitteitä voidaan lisätä, mutta perinnettä ei voi muuttaa.\nAikoinaan pääsin tai jouduin siviilikarkurina Karjalan prikaatin krh-komppaniaan, kun siellä vapautui paikka lykkäyksen keskeyttämisen peruuttamisen vuoksi ja pituus täytti niukasti vaaditun rajan 180 senttiä. Tuota minimimittaa tietysti ihmeteltiin. Ensimmäinen selitysyritys oli, että korohoro on raskas aselaji ja siksi tarvitaan isoja miehiä. Senhän nyt ymmärtää vapaaehtoisenkin järjellä ettei pituus takaa voimaa eikä lyhyys sen puutetta. Siksi paljastettiin oikea syy: prikaatissa sattuu olemaan sellainen perinne että krh:ssa on prikaatin pisimmät, komeimmat ja rumimmat miehet.\nOmalta osaltani voin todeta että olin komppanian lyhimpiä eikä kuvani ole komea edes taikapeilissä. Jonkin kriteerin kuitenkin täytin.\nKun nyt muistelemaan rupesin niin tulkoon vielä tämä. Armeijan pettämättömällä logiikalla pituus tarkistettiin mittaamalla saappaat jalassa ja vähentämällä keskimääräinen saappaan kannan aiheuttama korotus. Tuolaista ei siviili keksisi! Sattuma jakoi joillekin uudet saappaat ja joillekin hyvin kuluneet, mutta keskimäärin korjaus meni oikein. No, paljastui että vähän yli 100 alokkaan joukkoon oli lipsahtanut yksi 178-senttinen ja kaksi 179-senttistä. Sehän oli kaamea rikkomus perinteitä vastaan. 179-senttisistä toinen lähetettiin esikuntakomppaniaan ja toinen sotapoliiskouluun. Lyhin säilytettiin komppanian maskottina, jotta muistaisimme että tällaisiakin on.\nEikä siinä vielä kaikki: selkeän muistikuvan mukaan samssa tuvassa oli alokas Pöljä. Nimipalvelu väittää kuitenkin että Pöljä ei ole kenenkään sukunimi, ei nykyinen, entinen tai kuolleen. Kummallista! Olisiko nimi muutettu ja historia sensuroitu? Jonkinlaista tukea nimen todellisuudelle antaa\n"Ottaisitko sukunimeksesi esim. Mölsä, Möttönen, Muttonen, Pöljä, Humalainen, Saastamoinen,\nHorttanainen, Ryynänen, Sikiö ..."\nPöljää lukuun ottamatta nuo löytyvät Nimipalvelusta. Yksi Mölsä ainakin on esimerkki nimen vaihtamisesta. Luokkakaverini isä ja tämän veli riitautuvati niin pahasti etteivät tahtoneet olla samaa sukua. Luokkakaverini koko perhe vaihtoi nimekseen sellaisen, että Nimipalvelu toteaa "Yksityisyydensuojan turvaamiseksi palvelussa ei näytetä sukunimien tarkkaa lukumäärää eriteltynä". Nykyisenä, entisenä ja kuolleilla alle 5. Uusi nimi ei ole tässä olennaista, vaan se että nimen vaihtamisen syy ei ollut se että Mölsä olisi ollut vaihtajan mielestä mälsä.\n140. Matias-Myyrä22.3.2018 klo 10:25\n"Me-säätiö: Suomessa on nyt 65 941 syrjäytynyttä nuorta"\nEihän tuommoista voi ilmoittaa viiden merkitsevän numeron tarkkuudella. Kaksi merkitsevää numeroa olisi sopivampi tarkkuus. Siis "noin 66 tuhatta".\n141. pelaaja15.4.2018 klo 18:43\nMistähän ja milloinkahan se semmoinen käyttäytymismalli on syntynyt, että ratkojan pitää aina muistaa kovasti kiitellä kun saa ristikon ratkottavakseen?\n142. Funny15.4.2018 klo 19:07\nMissä niin on sanottu, että ratkojan pitää aina muistaa kovasti kiitellä?\nHyvät kovisristikot ovat kyllä niin harvinaista herkkua, että kannattaa niistä kiitellä. Onhan siinä paljon työtä, kun miettii kieroja vihjeitä ristikon täyteen.\n143. pelaaja15.4.2018 klo 19:19\nNo tuossa klo 18.43 niin on sanottu.\nHyviä kovisristikoita kyllä mielestäni näkee ja kokee, etten sanoisi, viikko viikon perään. Joten kiitos kauheesti, kiitos.\n144. Funny15.4.2018 klo 19:38\nTosiaan, siinä se on sanottu. Keksit siis itse sen käyttäytymismallin.\nMarkettien lehtihyllyt ovat pullollaan helppoja ristikkolehtiä, mutta PuPea joudutaan metsästämään ns. kissojen ja koirien kanssa. Jos lehti ei tule ajallaan, siitä nousee hirmuinen mekkala. Todistaa se jotakin kovististikoitten arvostuksesta ja harvinaisuudesta.\nTavanomaisia helppoja tekemällä laatijat saisivat palkkansa paljon vähemmällä vaivalla. Joten jos joku heitä haluaa koviksista kiittää, eikö se ole aivan ymmärrettävää?\n145. Jaska15.4.2018 klo 20:58\nKyllä pieni vaihtelu iänikuisiin kiitos plus 1-5 huutomerkkiä olisi piristävää vaihtelua. Laatijalle voisi antaa vaikkapa ruusuja. Tai muita kukkia. Jos laatija ansaitsee vain vähäisen kiitoksen, voi hänelle antaa pienen kukan eli kukkasen toivotuksen kera. Jos ristikko ei miellytä, muutetaan vain kukkasen toinen kirjain.\n146. Funny15.4.2018 klo 21:51\nTaidan käsittää tämän jutun. Nyt kun Tapio on poistettu, pitää jostakin keksiä uusia ärsyyntymisen aiheita. Muutenhan täällä on enimmän aikaa melko vaisua nykyisin.\n147. pelaaja16.4.2018 klo 08:52\n148. Jaska16.4.2018 klo 10:36\nVaisua? Voi sua!\n149. Funny16.4.2018 klo 13:10\nEhkä kyseessä onkin vain henkilökohtainen ongelmani. Hyvä, jos muut eivät koe samoin.\nMutta mitä noihin kiittelyihin tulee, niin monta huutomerkkiä tosiaan on aivan liikaa. Kunnon suomalaisen ei sovi turhanpäiten innostua, eikä pokkurointi muutenkaan ole alaamme. Edustajamme maailmalla, Jäämies, on siitä hyvä esimerkki.\n150. Tarja17.4.2018 klo 13:01\nTämän keskustelupalstan olemukseen on kyllä vaikea päästä sisään. Ensin laatija valittaa, ettei anneta palautetta. Sitten kun antaa palautetta jostakin vihjeestä, niiin joku on valittamassa, että pitääkö tänne aina kirjoittaa. Minkähänlainen olisi keskustelupalsta, minne ei kukaan koskaan kirjoittaisi. Se varmaan miellyttäisi ainakin tätä valittajaa.\nSamainen laatija valittaa, ettei anneta kiitosta. Ja sitten kun kiitosta annetaan, niin joku kirjoittaja siitäkin napisee. Milloinkaan ei ole hyvä, kiitti sitten tai ei. Kommentoi tai ei.\nToinen ihmeellinen asia, mitä logiikkani ei tajua. Mode kirjoittaa, että ei saa kommentoida, ettei vihjeessä ole virhettä, ja poistaa sellaiset kommentit. Ja yhtäkkiä yksi SK-säie on täynnä spekulaatiota, onko vihjeessä virhe vai ei. Eikä mode puutu siihen mitenkään. Ristiriitaista.\nMutta pahuksen koukuttava tämä keskustelupalsta on. Olen yrittänyt pyristellä siitä eroon monta kertaa. Ja aina vain on palattava takaisin. Toisten kiusaksi, toisten iloksi.\n151. Jaska17.4.2018 klo 13:14\nEhkä mode on turhautuneena irtisanoutunut, kun ei Tapio ole enää työllistämässä.\n152. Funny17.4.2018 klo 13:53\nAivan, joku on aina valittamassa. Sehän vain kertoo siitä, että meitä on moneksi. Semmoista asiaa ei olekaan, mihin joku ei olisi tyytymätön. Jokainen kommentti on kuitenkin vain yhden kirjoittajan mielipide.\nMinäkin olen huomannut, että ei täältä voi pysyä poissa. Miksi pitäisi yrittääkään? Pitää vain varautua siihen, että jos tänne jotakin kirjoittaa, kaikki eivät ole samaa mieltä. Välillä sitten huomaakin oman tyhmyytensä.\nMode kyllä usein nukkuu päiväkausia, ja havahtuu sitten taas hoitamaan asiat järjestykseen. Minusta hän on kyllä hoitanut hyvin tuon siistimisen.\n153. Tarja17.5.2018 klo 14:55\nAutojenkuljetusrekan kuljettaja teki mokan ja pudotti Mokan tielle. (Netti-IS kertoo, miten ajoneuvoyhdistelmän perävaunun alahyllyltä putosi Opel Mokka kadulle.)\n154. Funny17.5.2018 klo 16:33\nHassu ajatus, Jos se kadulle pudonnut mokka olisi ollut kahvia, kansa olisi syöksynyt haalimaan paketteja.\n155. Tarja19.5.2018 klo 12:32\nKohta vihittävä prinssi Harry saa yhdeksi arvonimekseen Dumbartonin jaarli. Meille sananselittäjille se katkeaa tietysti "Dumb Arton" eli idiootti Arton.\n156. Matias-Myyrä19.5.2018 klo 18:40\nOlin selostuksesta kuulevinani, että Harrysta tuli suuseksin herttua ja Meghanista suuseksin herttuatar. :)\n157. Tarja22.5.2018 klo 09:15\nYLE on hyllyttänyt Herra Heinämäen Lato-orkesterin lastenmusiikkia esittävät ohjelmat, koska yhtyeessä oleva intiaaniksi pukeutunut soittaja muka loukkaa alkuperäiskansoja. Hohhoijaa! Nyt pitää varmaan hyllyttää kaikki lännenelokuvat, joissa esiintyy intiaaneja. Ja tietenkin Poliisiopisto-elokuvat. Nehän halventavat poliiseja selvästi. Ja Kengurumeininki-lastenyhtyeen solisti halventaa selvästi kenguruja. Hyllylle sekin! Luulisi pahempiakin juttuja löytyvän tästä maailmasta kuin lasten intiaanileikit.\n158. Matti22.5.2018 klo 15:48\nRuotsi lähettää jokaiseen talouteen ohjekirjasen nimeltään Jos kriisi tai sota tulee. Kyllä suomalaisillekin pitäisi toimittaa vastaava ohje: Jos kriisi tai sote tulee.\n159. Tarja26.5.2018 klo 12:00\nPankkitilin tiedote kertoo: "Korko on aina vähintään 0,000 %." No hyvä, ettei miinukselle sentään mennä. Johan siinä kohta olisi tili tyhjä.\n160. Jukkis26.5.2018 klo 14:53\nKauppalehti: "Viime aikoina miinuskorot ovat tunkeutuneet myös talletustileille. Esimerkiksi Nordea rokottaa yritysasiakkaitaan -0,4 prosentin talletuskorolla."\n161. Tarja26.5.2018 klo 20:09\nOhoh. Luulin, ettei sellainen ole mahdollista. Siinä vaiheessa, kun oman tilini korko menee miinukselle, haen rahani ja laitan sukanvarteen.\n162. Clas27.5.2018 klo 08:33\nNo jos tilin saldo on 0:n tuntumassa kaikenlaiset maksut vievät tilin joka tapauksesa miinukselle vaikka korko olisikin 0%.\n163. Jaska27.5.2018 klo 13:39\nKen mahtaa olla paavi nykyinen?\nSatkun saa, jos sen tietää,\ntai on arvaamisen kykyinen.\nPieleen män, sen saa hän sietää!\nMiljonääriksi haluava nuori rempseän oloinen nainen oli nopeampi vain kahdesta vaikeaan karsintakysymykseen oikein vastanneesta. Aiheena tähtien enemmyys neljän maan lipuissa. Hänkin pärjää pitkälle, totesin. Edellinen naiskilpailja voitti 60 000 euroa.\nEka kysymys: kuka on nykyinen paavi? Vaihtoehdot Tapio Luoma, Teemu Laajasalo, isä Mitro, Franciscus. Kilpailija karsii helposti suomalaisnimet pois pelistä. Mutta isä Mitro on hänelle mystisesti tuntematon suuruus. Hän empii, menee kipsiin ja päättää vihdoin turvautua fifty-fiftyyn. Siis ymmärtämättä, että yleisöstä parempia tietäjiä todennäköisesti löytyy.\nKone jättää vaihtoehdoiksi isä Mitron ja Franciscuksen. Jännitys tiivistyy studiossa ja tuhansilla kotisohvilla. Katastrofin aromi tavoittaa minunkin herkät sieraimeni.\nOliko karsinnan voitto silkkaa tuuria? Tässä tapauksessa siis huonoa. Kaikki tutut, tuntemattomista puhumattakaan, eivät näet ymmärrä olla hienotunteisia. Mitäs läksit, kikkelis kokkelis vaan...\n164. Aksu27.5.2018 klo 13:54\nEn osaa sanoa, mitä kilpailijan päässä liikkui, mutta luuliko hän paavia piispaksi. Vai oliko hän niin jännittynyt, ettei täysin ymmärtänyt koko kysymystä. Karsintakysymykset taisivat mennä säkällä oikein. Pitänee katsoa tämä kisa uudestaan. Jaajohan onnistui tehtävässään, ainoaksi miinukseksi sanoisin 'lauantai-illan' painottamista.\n165. Tarja8.7.2018 klo 19:38\nSisäpiha on ulkotilaa, mutta ulkopiha ei ole sisätilaa.\nSisäkaarre voi aiheuttaa ulosajon, mutta ulkokaarre ei aiheuta sisäänajoa.\nSisäänajo voi tapahtua ulkona.\nSisämaassa voi olla ulkona ja ulkomailla voi olla sisällä.\nUlkomaalaisella voi olla sisäsyntyinen ongelma.\nSisäänpäinkääntynyt ihminen voi olla kaikesta ulkona.\nUlospäinsuuntautunut ihminen voi mennä myös sisään.\nUlkosaunassa ollaan sisätiloissa, samoin ulkohuussissa.\nUlko-ovesta pääsee sisälle, mutta sisäovesta ei pääse ulos.\nUlkorappusia pitkin pääsee sisälle, mutta sisärappusia pitkin ei pääse ulos.\nUlkofileetä voidaan paistaa sisällä ja sisäpaistia voi grillata ulkona.\nUlkonäköä tarkastellaan myös sisätiloissa.\nOlonsa voi tuntea ulkopuoliseksi, vaikka kuuluu sisäpiiriin.\nUlkoluku useimmiten vaatii sisälukutaitoa.\n166. Funny9.7.2018 klo 23:45\nUlkotöitä ei voi yleensä tehdä sisältä käsin. Olen maalaamassa taloa. Tänään iltapäivällä aloin käsitellä kuistin päädyn yläosaa ja räystään alustaa. Ikävästi joutuu operoimaan ylöspäin, mutta työ eteni kuitenkin lähes toiseen nurkkaan saakka, kunnes totesin, että kiusallinen määrä ampiaisia alkoi pöristä ympärillä.\nTulin tietysti alas telineeltä ja varroin, rauhoittuisiko tilanne. Pian huomasinkin, että pörriäisiä ei näkynyt, ja aloin jatkaa puuhaa, osio olisi valmis muutamassa minuutissa, jos saisin työrauhan. Mutta ei mennyt kuin hetki, kun nuo kiusankappaleet ilmaantuivat takaisin. Ja kolmannella yrityksellä sama juttu. Ne surahtelivat ja tekivät syöksyjä kuin hävittäjäkoneet, antaen ymmärtää, että mene muualle maalaamaan siitä. Minähän menin, nurkan toiselle puolelle pienen matkan päähän. Mutta en riittävän kauas, taas niitä alkoi parveilla. Maalailin sitten kauempana räystäästä purkin tyhjäksi.\nEi se mitään, onhan tässä kesää. Katsotaan, miten kauan nuo puolustavat reviiriään.\n167. Tarja25.7.2018 klo 15:20\nKaupunkilehdessä on mainos : "JOS SUVESSA SATTUU, MEHILÄINEN KOUVOLA HOITAA"\nNyt kun ampiaisia on runsaasti, kävisi seuraava mainos: "Jos ampiainen pistää, mehiläinen hoitaa."\n168. Ritu25.7.2018 klo 15:47\n[Tarja, bisnes pyörimään ja myyt tuon sloaganin kiireesti Mehiläiselle. Tiedä vaikka joskus et enää erottaisi ristikosta Helin piirtämää ampiaista, niin Mehiläinen pistäisi tuosta hyvästä näköelimet kuntoon :)]\n169. Tarja4.8.2018 klo 11:57\nKS:n elokuvaselostus kertoo: "Nainen on sateenvarjokaupan myyjätär, jonka äiti haluaisi rikkaisiin naimisiin."\nVarmaan ihan oikein kirjoitettu, mutta eikö tuossa jää varteenotettava epäilys, että se onkin äiti, joka haluaa naimisiin. Voisiko "jonka"-sanan sijasta käyttää "kenet"-sanaa?\n170. Jaska4.8.2018 klo 19:42\nSiis voitaisiinko tuossa esimerkissä käyttää interrogatiivipronominin "kuka" (ken) akkusatiivia korvaamaan relatiivipronominin "joka" akuusatiivi? Kyllä voitaisiin, jos nimenomaan haluttaisiin estää em. väärinkäsitys, eikä osattaisi ilmaista asiaa yksiselitteisesti. "Kuka" ei ole puhekielessä kovin harvinainen relatiivisesti käytettynä. Itse olen kuullut seuraavan tapaisen virkkeen "Se on semmonen mies kuka ei vähästä säikähä." Kirjakielisesti tietysti "Se on semmoinen mies, joka ei vähästä säikähdä."\nToimittajana eliminoisin seuraavasti äidin omat henk.koht. halut saada vampatuksi joku porho aviomiehekseen: "Nainen on sateenvarjokaupan myyjätär, jonka äiti haluaisi tyttärensä pääsevän rikkaisiin naimisiin."\n171. Funny4.8.2018 klo 20:27\nMitä väliä. Jos jonkun mieltä asia jää vaivaamaan, katsokoon leffan.\n172. pelaaja4.8.2018 klo 20:48\nEn katso. Asia selkiintyi sillä lailla, että Tarjan kertomassa äiti halusi rikkaisiin naimisiin ja Jaskan toimittajakoulutuksessa tytär halusi. Joskus molemmat haluaisivat. On sillä väliä mutta en vaan katso.\n173. Funny4.8.2018 klo 21:29\nMinäpä katson, vaikka tiedän muutenkin. Catherine Deneuve on niin kaunis. Samoin musiikki.\n174. Ritu14.8.2018 klo 14:28\nTänään julkistettiin syksyllä alkavan Tanssii tähtien kanssa -ohlelmaan osallistujat. Mukana on myös meteorologi Pekka Pouta.\nRopiseekohan pisteitä vai sateleeko moitteita?\nPaistaako naamasta ilo vai pettymys?\nLoistaako Pekka taidoillaan? Jyrähteleekö tuomaristo?\n175. Ritu29.8.2018 klo 21:03\nTänään pelasivat jalkapalloa vastakkain kaksi joukkuetta, jotka toivat enemmän mieleen sanaristikot kuin futiksen.\nArmenian miesten ylimmällä sarjatasolla vastakkain olivat Lori ja Ararat.\n(FC Ararat Jerevan)\nJa kuinkas kävikään: Lori kaatoi Araratin.\n176. Tarja30.9.2018 klo 23:29\nJaettu ilo on kaksinkertainen ilo. Saadaan siis iloilo.\nIloilo on provinssi Filippiineillä. Provinssin pääkaupunki on Iloilo City.\nFidzin entinen presidentti oli niin ikään nimeltään Iloilo. Etunimi Josefa.\n177. Tarja3.10.2018 klo 22:49\nÄäkkösten puuttuminen näppäimistöltä saattaa aiheuttaa tahatonta komiikkaa. Iltiksen nettisivuilla on artikkeli siitä, miten voi saada selville, miten ostosrahat kaupassa eri tuotteisiin jakautuvat. Kommenteissa keskustellaan mm. ruoan hinnoista. Nimimerkki soomalainen kirjoittaa: "Kylla taala Norjassa menee ruokiin 4000 euroo 2 ihmista per vuosi + koira 1000 euroo. hyva hakee ruottista. saastaa puolet."\n178. Jaska3.10.2018 klo 23:24\nHyi olkoon. Miksei saeaestaeae kelvannut?\n179. Tarja8.10.2018 klo 09:37\nHämmästyttää, miksi IS:n nettisivuilla TTK-artikkelissa aivan selkeät Twitter-viestit pitää kirjoittaa juttuun toiseen kertaan.\n180. ++juh8.10.2018 klo 23:02\nLuonnonmukainen ja turvallinen homeopaattinen pyykinkuivausmenetelmä:\nMärkään pyykkiin lisätään tippa homeopaattista vettä, eli vettä, jota on moneen kertaan laimennettu vedellä ja aina laimennusten välissä ravistettu voimakkaasti. Homeopatiahan perustuu siihen, että hyvin pieni määrä ainetta, joka aiheuttaa oireet, myös parantaa. Märän pyykin märkyyden pitäisi siis parantua homeopaattisella vedellä.\nTipautin tänä iltana pestylle pyykille tipan homeopaattista vettä. Huomenna aion tutkia, onko pyykin märkyys vähentynyt.\n181. Tarja17.10.2018 klo 14:23\nMitähän ruokaa laittaisi. Marketin mainoslehdestä voisi saada vinkkejä. "Bufala Mozzarella, Parmigiano Reggiano, Chorizo Castellano, Fettuccine, Creamy Cooking..." Hei, ollaanko me Suomessa!?\n182. Matias-Myyrä17.10.2018 klo 15:02\nTänään tulleessa Postisessa on XXL-ystävämyynti. Jos olisi S-, M- tai L-kokoisia ystäviä, saattaisin ostaakin, mutta XXL-ystävä on mulle liian iso.\n183. Funny17.10.2018 klo 16:45\nMatias-Myyrä ei halua ottaa riskiä.\n184. Tarja8.11.2018 klo 13:23\nVaikka alkukirjainketjussa pahoittelen sitä, etten saa Anttilan ristikkoa ratkaistuksi, niin olen kuitenkin sitä mieltä, että PuPe on erittäin onnistunut silloin, kun sieltä jää meikäläiseltä jotakin ratkomatta. Silloin siellä on mukana Suomen vaikeimpia ristikoita, joita minun kokemuksellani ei ole edes tarvetta vielä saada valmiiksi.\nSiitä olen erittäin iloinen, että nämä Anttilan vaikeat ristikot ovat nimenomaan erikoislehdessä eivätkä Iltiksen viikonloppukoviksina. Tästä muutama vuosi sitten kirjoitin. Sain silloin paheksuntaa moisesta ehdotuksesta, että Iltikseen ei laitettaisi kaikkein pahimpia ristikoita. Onneksi joku ilmeisesti kuitenkin otti toiveeni huomioon, ja Anttilan laatimuksia ei juurikaan Iltiksessä ole näkynyt.\nKaino toiveeni on, ettei jouluristikkokaan olisi ihan niin paha kuin mitä se on perinteisesti ollut. Mutta se lienee liikaa toivottu. Eihän tässä maailmassa muutenkaan saa kaikkea mitä tahtoo. Mutta kuten sanoin, hyvä, että keskimäärin viikonloppukoviksista on pahimpia karsittu ja siirretty PuPeen.\n185. Tarja15.11.2018 klo 14:21\nTulipa tässä mieleen kansakoulun alaluokilta muistikuva. Kyseessä oli joku helppo koululaisille tehty kuvaristikko. Siinä oli mies hakkaamassa kirveellä halkoja. Minä olin laittanut vastaussanaksi "isku". Vuotta nuorempi poika alkoi kinastelemaan ja väitti, ettei se voi olla isku, kun sehän on liike. Minä tietysti väitin vastaan, että liikehän siinä kuvassa on, kun siinä isketään kirveellä. Poika väitti, että siihen pitää tulla "iske". Emme päässeet yksimielisyyteen. Vasta myöhemmin tajusin, että hän tarkoitti liikkeellä huonekaluliikettä nimeltä Isku. Eikä eka-tokaluokkalaisella ollut vielä suomenkieli niin hyvin hallussa, että sana isku iskeä-verbistä muodostettuna olisi ollut tuttu. Poikaporukassa varmaankin käskymuoto iske oli enempi käytössä. Jotenkin tämä tuli mieleen noista kinasteluista tuolla Metro-säikeissä.\n186. Jukkis15.11.2018 klo 14:40\nAloitti manspleinausuransa jo kansakoulun alaluokalla.\n187. iso S17.11.2018 klo 10:20\nKaikenkarvaisista väitteistä tulee mieleen se tuoreehko uutinen, jonka mukaan norjalainen hävittäjä törmäsi tankkeriin. Hävittäjän kylkeen tuli reikä ja se on vaarassa upota. Minun on vaikea uskoa, että hävittäjä olsi liikkunut sivusuunnassa, kuten sen olisi täytynyt tehdä, jos törmäsi itselleen kylkivaurion. Todellinen törmääjä lienee ollut tankkeri. Asia erikseen on se, että hävittäjä on saattanut olla syyllinen törmäyksen aiheuttamiseen. Tarkempaa tilannekuvausta en ole nähnyt enkä maakrapuna tunne meriliikenteen sääntöjä.\n188. Tarja22.11.2018 klo 19:09\nKilpailu meistä ratkojista on kovaa. Iltalehti on vihdoin ilmeisesti havahtunut, että Ilta-Sanomia ostetaan paljon laadukkaiden ristikoiden takia. Nyt Italehden kansi hehkuttaa: "Uusi ja upea ristikkoextra!". Ilta-Sanomat kertoo omassa kannessaan: "IS:ssä on Suomen eniten ristikoita ja parhaat palkkiot". Heh, ja kaikki valta on meillä ratkojilla, kumpaan lehteen kolikkomme laitamme ;)\n189. Funny22.11.2018 klo 21:25\nTuumailin tuota iso S:n juttua (17.11.). Samalla logiikalla Titanic ei törmännyt jäävuoreen, koska sai kylkivaurion, vaan jäävuoren on täytynyt törmätä siihen.\nErilaiset törmäysuutiset ovat olleet ongelmallisia muillekin. Joidenkin mielestä on virheellistä uutisoida, että juna törmäsi autoon, koska juna ei voi olla syyllinen. Kuulemma olisi yhtä hassua sanoa, että ikkuna törmäsi lintuun. Oikeastihan jokainen liikkuva kappale voi törmätä esteeseen, liikkumaton ei. Minusta.\n190. Jaska22.11.2018 klo 21:57\nLopetin Iltalehden oston vuosia sitten. Nyt sen olisin ristikkoliitteen takia koemielessä ostanut, jos olisin asian tiennyt. Tuskin se Iltiksen hegemoniaa uhkaa.\nIltalehti kuitenkin voittaa kansikisan. Lyhyt ja ytimekäs, joskin triviaali mainos. Iltiksen slogaaninikkarille ei minulta kehuja heru.\n191. Tarja30.11.2018 klo 09:52\nIhmettelin, kun sääennusteessa on +0...+1 C. Mikä ihmeen +0. Mutta vastaus löytyi. Ilmatieteen laitos kertoo, että lämpötilat mitataan 0,1 asteen tarkkuudella, mutta pyöristetään täysiksi asteiksi. Siten +0 on +0,1...+0,4 astetta. Samoin -0,1...-0,4 on -0 astetta.\n192. Tarja11.12.2018 klo 19:24\nOnko tuo robottitesti säädetty nykyään sellaiseksi, että se tulee joka kerta tehtäväksi. Kun minulle se tulee joka ikinen kerta, ja parhaimmillaan kaksi, kolme testiä kerralla. Ja kun aktiivisena osallistun ketjuihin toistakymmentäkin kertaa päivän aikana, niin alkaa pikkuhiljaa tympiä tuo klikkailu. Puuh!\n193. Eki11.12.2018 klo 19:31\nMinulla tulee nykyisin tosi harvoin. Ennen tuli useammin. Ei ole aseteltu uusiksi. Ikävintä ja omituisinta on, että kotoa en pysty millään välineellä lähettämään viestiä, pyörii vain tyhjää.\n194. Jaska11.12.2018 klo 23:44\nMinulla on muutaman kuukauden ajan mennyt läpi noin puolet viesteistä robotestittä.\n195. Funny12.12.2018 klo 00:44\nSeikkailen monella sivustolla, joissa on tuo sama testi. Voi mennä viikkoja, etten joudu todistelemaan mitään. Tarjan täytyy olla tosi robottimainen, kun häntä noin kiusaavat.\n196. Clas12.12.2018 klo 14:09\nPuhelimella tulee lähes aina testi, läppärillä ei tule ollenkaan!\n197. Tarja12.12.2018 klo 23:36\nIlmeisesti "pommitan" sivustoa liikaa, jolloin minua luullaan robotiksi. Pitää varmaan kokeilla vähentää osallistumista. Olen perin juurin kyllästynyt klikkailemaan joka ainoan kommentin jälkeen suojateitä, kukkuloita, kauppoja, linja-autoja, henkilöautoja, veneitä, polkupyöriä, liikennevaloja, paloposteja, siltoja, rappusia, moottoripyöriä, takseja, ...\n198. Jaska13.12.2018 klo 08:57\nKokeilepa, voiko isoa veljeä huijata ylimääräisellä merkillä. Esim. Tar-ja.\n199. Jas-ka13.12.2018 klo 09:01\nKokeilen nyt itse. Edellinen vaati liikennevalotunnistuksen.\n200. Jokunen13.12.2018 klo 09:05\nJas-kalta tivattiin kauppojen julkisivuja. Jokusen tuloksen raportoin Jaskana.\n201. Jaska13.12.2018 klo 09:07\nEi auttanut Jokunen. Henkilöautoja piti tihrustella.\n202. Jaska13.12.2018 klo 09:10\n198-201. tuli neljä peräkkäistä kontrollia. Testi päättyy tähän.\n203. Ritu13.12.2018 klo 09:30\nElämme ihmeellisiä aikoja. Joudumme taistelemaan elintilastamme robottien kanssa ja tekemään testejä todistaaksemme olevamme muita kuin robotteja.\nKenties tulevaisuus tuo tullessaan robottirokotteen, jolla saamme suojatie-, kauppojen julkisivu-, liikennevalo- ym. vasta-aineimmuniteetin. Tekniikka on menossa kohti äänitunnistautumista ja -komentoja. Silloin meiltä digivempaimemme oletettavasti taas kysyy: Oletko robotti? Ja liikennevalotaulu sen periköön, joka monotonisella äänellä vastaa: En ole.\n204. Tarja13.12.2018 klo 10:14\nJouduin tekemään parin päivän aikana jo pelkästään osavaltiot-ketjussa noita testejä yli 20 kertaa. Muut ketjut ja säikeet siihen lisäksi. Hermot meni valitettavasti. Yritän olla nyt vähän aikaa osallistumatta AKK-, kuolleet sielut-, mikä kasvi-, elokuva-, kirja-, osavaltio- ym. ketjuihin. Vaikka voihan se olla, että olen "merkitty" kommentoija, jolle nuo testit tulevat jatkuvasti, vaikka olisi poissakin välillä. Jos näin on, se on sitten vain hyväksyttävä. Mutta kyllä se kommentointi-innon latistaa. (Moottoripyörät tällä kertaa.)\n205. Jukkis13.12.2018 klo 10:26\n"reCAPTCHA uses an advanced risk analysis engine and adaptive challenges to keep automated software from engaging in abusive activities on your site. It does this while letting your valid users pass through with ease."\nEi taida tuo lupaus ihan toimia?\nMun ei tässä viestissä tarvinnut tunnistella liikennevaloja eikä muutakaan.\n206. Ritu13.12.2018 klo 10:28\nKyllä Tarja nuo testit tulee minullekin lähes joka kerta kirjoitinpa useammin tai harvemmin.\nJotenkin olen siedättänyt itseni tuota testiä kohtaan.\nLukuunottamatta niitä kertoja, kun testi pitää tehdä uudelleen ja ruudulle ilmaantuu teksti: Valitse KAIKKi ruudut, joissa se kaupan julkisivu on.\nKun olin sitten jonkun aitan seinän mennyt tulkitseen joksikin muuksi kuin kaupan julkisivuksi.\nOlisi edes joku ristikkovihje kysymyksenä ja valita pitäisi oikea ratkaisuruutu. Tai miniristikko ratkottavana. Sivusto olisi silloin ainakin sanasepoille tai ristikoista vallan innostuneille roboteille ;).\n207. Tarja4.1.2019 klo 00:00\nUusimmassa Apu Ristikot-lehdessä päättömän hauska Liljeroosin laatimus :D\n208. Tarja8.1.2019 klo 17:40\nNiille, jotka eivät edellisessä viestissä mainittua lehteä pääse näkemään, kerrottakoon, että (päättömässä) pääkuvassa on tyyppi mestauskirveineen.\nLisää Liljeroosia. Törmäsin yllättäen Apu n:o 50/2018 aukeamaristikkoon. Mikä mestariteos Liljeroosilta! Kuudesta pääkuvasta lähtevät sanat päättyivät oikeassa alakulmassa kaikki samaan sanaan. Osa edellisistä "sinisistä" sanoista oli niin ikään yhteisiä useammalle pääkuvalle. Sanoisin, että yksi hienoimmista ja taidokkaimmista ristikoista, mitä olen ratkonut.\n209. IJL8.1.2019 klo 18:03\nTakkar-ok-pokkar! Ei siis ainakaan ollut kuin se viimeinen sana!\n210. Tarja8.1.2019 klo 21:56\nNo ei todellakaan. (Itselleni pieni hupaisa kuriositeetti oli, että huomasin lehden ilmestymistä edellisenä päivänä riimitelleeni täällä yhdestä ristikon olennaisesta sanasta.)\n211. Tarja9.1.2019 klo 13:21\nTänään jaetussa Postinen-lehdykässä pyydetään ideoita, mitä kansa haluaa Postisen sisältävän. Nyt kaikki kynnelle kykenevät ja innokkaat ratkojaihmiset vastaamaan, että me haluamme ristikoita siihen. Ritu voisi vaikka esitellä ennätysratkontaideansa perusteellisemminkin. Kysely löytyy Postin nettisivuilta.\n212. Ritu17.1.2019 klo 11:19\nHuomasin vasta tänään postin lehtisestä asian, kun eilisiä posteja selailin.\nEttä äänestämään. Kyllä kansa tietää, mitä se tahtoo. Ainakin ristikkokansa.\nNotta postihistiristikkoa odotellessa :).\n213. Ritu24.1.2019 klo 17:14\nPIELEEN MENNYT RISTIKKORALLI\nOli laatija laittanut LOIKOA ja mä sanalla MAATA yritin ratkoa. Piti ristikon hetken edessäni LOJUA, ennen kuin alkoi taas sujua.\nNe pilkut siinä vihjeruudussa OTAVAksi sain, ei tullut mieleen ITIÖT lain. Pinteestä siitäkin selvisin vain.\nLÄHI-IDÄN MAA, ratkaisusanan viimeinen N sen paljastaa?IRAN!\nNäin konkari taas haksahtaa ja kiivaasti kumittaa.\nOivalluksen uuden tilalle kirjoittaa - OMAN!\nMaantietoa lisää, vihjeenä NORJASSA. Nyt en mene yli vaan ALTA. Ei kannattanut alitus, alkoi vimmattu kumitus - korjaan ATNA.\nVILJELTÄVÄ, sen oletin olevan helppoa perusKAURAa. Vaan laatijalle hurraa, se haluskin syöttää mulle DURRAa.\nJoo ja penkkiurheilijana heti ristikosta 0-0 bongasin. Se on muuten TASAPELI! Vaan kun ei - laatija ihan mahdoton - tuo tilannehan oli MAALITON!\nNiin ja päälle vielä MEKKALA. Siihen MELUa tarjoon, vaan sekin jää MÖKÄN varjoon.\nNelikirjaimista tarjoaa laatija nyt, vihjeeks on RAPA raapustanut. Rapatessa roiskuu ja tässä tapauksessa KURAa niskaan. Jouduin sen pois viskaan. Mun moka, se oli LOKA!\nAhaa, melkein sata salamaa päässäni iski, kun vihjeenä luki ROSTI. Siihen vauhdilla VIRVEn rustailin, hetken päästä ARINAksi korjailin.\nPuhekuplassaan mies tunnusti eurojackpotin päävoiton saaneen. A vot - VARAKAS siis! Kas kun mulla ei ollut varaa laittaa heti RAHAKAS.\nJa mikähän on tuo TOISTAJA, varmaankin saman asian UUSIJA. Ääh, missä on mun kumi - väärien sanojen poistaja -tuohan oli tietty HOKIJA!\nTää mokien määrä on loputon. Sanoisko lohduton?\nEhei, kaikki nuo ratkaistu innolla on.\nHarjoituksen määrä ainakin mittaamaton.\nMä odotan uutta - oon lannistumaton.\n( Ratkomistani ristikoista keräämiäni OMIA MOKIA.)\n214. Tarja9.2.2019 klo 22:23\nLainaus: 81. Tarja 3.9.2017 klo 14:31\nLainaus: 83. Jukkis 3.9.2017 klo 17:07\nMinulla on nyt edessäni tämän viikonlopun Iltiksen Piilis. Eka vihje on "Lähellä vettä oleillessaan löytää liro järjen." En vielä tiedä kumpi tuossa on, Iiro vai liro, mutta ainakaan paperilehdessä en voi käyttää ctrl+f -hakua. Vaan eiköhän tuokin selviä, kunhan piilis on ratkottu.\n215. iso S10.2.2019 klo 10:06\nNimenomaan alkukirjainketjussa tuo ongelma korostuu. Aikoinaan koodasin Exceliin makron, joka yrittää löytää eheän ketjun. Se merkkaa jatkettavan lauseen katkokohdaksi, jos sen viimeiselle sanalle ei löydy oikeaa jatkoa seuraavien 100 rivin matkalta, ja yrittää päästä juonesta kiinni jatkoa seuraavilta riveiltä. Useimmiten silmällä näkee heti missä on vika, mutta ei helposti tai ollenkaan silloin jos on sekoitettu iso i ja pieni l. Miten moinen virhe sitten syntyy on toinen juttu. Jos se ei ole tahallinen temppu (ja jos on niin mitä sillä saavuttaa?) niin tuntuu oudolta että samanaikaisesti tekee kaksi virhettä: osuu väärään näppäimeen (L) ja painaa shiftiä vain puoleen väliin tai jättää kokonaan painamatta. Ehkäpä ei painakaan huolimattomasti shiftiä vaan huolellisesti Caps lockia? Senhän tosin huomaa seuraavista kirjaimista.\nNotepadin oletusfontissa (Couries New) ero on selvä. Iso i on samannäköinen kuin roomalainen ykkönen. Excelin oletusfontissa (Calibri) iso i näyttää samalta kuin pieni l, mutta vierekkäin aseteltuna niissä huomaa eron: iso i on hieman lyhyempi.\n216. Clas10.2.2019 klo 10:43\nMontako kirjainta vihjeen "Lähellä vettä oleillessaan löytää liro järjen." vastaussanassa on?\n217. Matias-Myyrä10.2.2019 klo 11:19\nClasilta voisin kysyä, että montako kirjainta on sanassa "ällistys".\n218. Tarja10.2.2019 klo 11:24\nPiilisvihjeessä on 11 kirjainta. Ja löysin tottakai minäkin ratkaisun, joten nyt jo tiedän, kumpi lehdessä oli. Hauskaa oli nimenomaan se, että olin tuota asiaa pohtinut täällä aiemmin, ja sitten se olikin yhtäkkiä paperilehdessä edessäni.\n219. Tarja10.2.2019 klo 11:32\nHuom! Tämä on siis palkintoristikko, joten älkää laittako vastauksia tänne.\n220. Clas10.2.2019 klo 19:01\nM-M, laskin sormilla, että siinä ällistys sanassa on 8 kirjainta. (Onneksi ei ollut yli kymmentä, olisi sormet loppuneet kesken)\n221. Tarja10.2.2019 klo 19:09\nLainaus: 218. Tarja 10.2.2019 klo 11:24\nPiilisvihjeessä on 11 kirjainta.\nTuo tarkoittaa tietysti, että vastaussanassa on 11 kirjainta. Vihjeessä enemmän. Aina ei jaksa niin pilkuntarkasti kirjoittaa, vaikka täällä sitä pilkuntarkkuutta useimmiten vaaditaankin.\n222. Clas10.2.2019 klo 22:29\nSain viikonlopun IS:n ja piilis olikin tosi helppo.\n223. Uuge20.2.2019 klo 22:03\nLuettu osoitteesta is.fi: Poliisi pidätti 50-vuotiaan näyttelijän teosta, joka on myöhemmin myöntänyt teon.\n224. Tarja7.3.2019 klo 14:55\n- Kaipaus maastoon rintaani korventaa.\nTahdon suolle, korven taa.\nJätän sohvan suosiolla.\n- Missä mahtaa suosi olla?\n- Siellä kesällä on lähde.\nEtkö kanssani jo lähde?\n- Lienee vesi alla jään.\nTänne mieluummin mä jään.\nHakkaa itse avantosi.\n- Ylen fakta ei oo Avan tosi.\nEro suuri kanavilla.\n- Lämpimämpi lampaan villa.\nKanan löydät kattilasta.\n- Lattialla katti lasta\nkatsoo silmät sirrillä.\n- Muuttopuuhat sirrillä\njoka kevät mielessä.\n- Sinne suolle sekin tahtoo.\n- Sukset itsellesi hanki.\nSuolla varmaan kantaa hanki.\n- Siispä suksin suolle.\n225. Ritu21.3.2019 klo 14:44\nRistikoita ratkoessa kokee aika usein sellaisia vähän kuin yliluonnollisia, ei voi olla totta -fiiliksiä. Eli katsot jotain ohjelmaa tv-stä tai luet lehteä ja bongaat jotain harvinaisempaa niistä. Sitten alat ratkomaan jotain ristikkoa, niin kas, siinähän se sama bongaus on ristikossakin.\nMainitsin tuolla IS-arki 3 säikeessä Pallosen Teemun laatiman Iltiksen helpon arkiristikon pääkuvansa hauskan sanaleikittelyn takia. Mutta liittyi tuohon kyseiseen ristikkoon minulla muutakin, jonka takia sitä en heti ratkottuani heittänyt roskikseen.\nTöissä minulta kävi asiakas ostamassa Onnensanat arvan. Se on arpa, jossa sanoja on ristikkomaiseen tyyliin ristiin rastiin. Hän valitsi arvan telineestä itse, mutta katsottuaan sitä, halusi vaihtaa sen heti toiseen.\nSyyksi hän sanoi, että huomasi arvassaan sanan UJUA ja ihmetteli, että mikä se on ja etteihän se edes ole mikään sana eikä tarkoita mitään.\nKerroin siinä hänelle, että minulle se on ihan tuttu, mutta etten osaa sanoa, tunnenko sen vain sen takia, kun ratkon paljon ristikoita, joissa sitä ainakin olen tavannut.\nSeuraava ratkomani ristikko oli tuo mainitsemani Teemun laatima ristikko, johon tuon UJUA kirjoitin heti toisena sanana!\n226. Tarja21.3.2019 klo 21:38\nHS-säikeessä oli pari kommenttia, miksi muista ristikoista ei käydä yhtä paljon keskustelua. Mutta esim. Punaisen Pelikaanin ilmestymisestä kuluu liki 2,5 kuukautta, ennen kuin vihjeitä ja ratkaisusanoja saa kunnolla kommentoida. Siinä ajassa mahdolliset risut ja ruusut pakkaavat unohtumaan. Ja siinä vaiheessa on jo yleensä uusi lehtikin nenän edessä, joten vielä vähempi tulee palattua mahdollisesti yli kaksi kuukautta sitten ratkottuihin ristikoihin. Saati että muistaisi, mitä mieltä mistäkin niistä oli.\n227. Jaska21.3.2019 klo 23:39\nOlisi okeudenmukaista laillistaa vihjeiden kärttö ja avitukset heti ilmestymispäivästä alkaen muidenkin lehtien osalta. Päästäisiin samalle lähtöviivalle HS:n kanssa osallistujien ja puheenvuorojen lukumääräkisassa. Sehän se laatijan ja ristikon hyvyyden ratkaisee. Alkaisivat kenties Iltiksen ja Pupen koviksetkin kiinnostaa nyt säälittäviin kakskymppisiin tyytymään joutuvaa HS-vakiväkeä.\n228. Klava22.3.2019 klo 02:26\nMitä ihmettä on tapahtunut ihailemalleni Jaskalle. En tunnista enää. Olet silti paras.\n229. Jaska22.3.2019 klo 10:56\nKlava, erityisien ihmeiden objektiksi en ole koskaan osunut. En myöskään ole millään alalla paras, enkä siten ansaitse ihailuasi. Lopeta se välittömästi.\n227. oli satiirisehko vastine HS-säikeen nimimerkki pelaajan ensin kommentoimalle kirjoitukselle, jossa vertailtiin ristikkojen suosiota/tasoa niiden saamien kommenttien lukumäärien perusteella. Ehkä joku vähän närkästyi tyylilajistani. Kenen tahansa laatijan fanitus on minusta kuitenkin ihan OK, kunhan hyväksytään myös muut ratkojat heidän mieltymyksiään vähättelemättä.\nKaiken maailman ratkojat, yhtykää!\n230. iso S22.3.2019 klo 13:30\nJoidenkin ratkojien yhtyminen jää tuloksettomaksi.\nKaupan sisäänkäynnin jälkeen on suuri mainos: ruokaa kaikille mahoille. Lapsellisille ei vissiin myydä.\nKuten Jaska(kin) sai (taas) huomata, huumori on vaikea laji. Toisaalta se on myös demokraattinen laji: vastuu ymmärtämisestä jakautuu kirjoittajalle ja lukijalle.\n231. Klava22.3.2019 klo 19:29\nLuin äsken vastauksesi vähän ihmetellen. Tässä on nyt ollut vääriä tulkintoja puolin ja toisin. Tulkitsin kirjoituksesi katkeran depressiiviseksi ja yritin pick-me up metodein tuoda vähän piristystä. Ei tainnut osua maaliin.\n232. pelaaja22.3.2019 klo 20:49\nHarkitsin kyllä mutta en yhdy, en edes Klavan (uusi tuttavuus, hauska tutustua) "pick-me up metodein" Jaskan 229 kehotukseen. Parempi vain katsoa kuin kärähtää.\nEnsin muuten meinasin sanoa, että sekä Tarjan että Jaskan kommentit 226 ja 227 olisi voinut julkaista siinä HS-säikeessä mutta peruutin ajatuksen aika pian sen synnyttyä. Euro vetoo, että olin oikeassa.\n233. Tarja22.3.2019 klo 21:02\nPelaaja, minäkin harkitsin sitä sekunnin murto-osan, mutta kerrankin (luojan kiitos) tajusin pysytellä tällä puolella. Jaskan tekstin tulkitsin pilke silmäkulmassa kirjoitetuksi. Ja korostettakoon, että en missään nimessä tarkoita, että PuPen ratkaisusanoista pitäisi saada keskustella ennen palautusaikaa. Totesin vain tosiasiana, että ne unohtuvat tuossa ajassa, vaikka ratkoessa olisi jos jonkinlaista kommenttia mielessä.\n234. Jaska22.3.2019 klo 21:22\nKlava, oli helpotus, ettet oikeasti närkästynyt. Minäkään en oikeasti pidä nykyistä vihjekäytäntöä epäoikeudenmukaisena.\n235. pelaaja22.3.2019 klo 21:25\nAivan niin, Tarja. Samoin täältä molempiin asioihin, Jaskaa myöten :)\n236. Ritu22.3.2019 klo 22:04\nGooglatkaas taiteilija Raija Nokkalan maalaus "Koirani ratkoo ristikoita"\n237. iso S24.3.2019 klo 10:34\nJoskus vilkas mielikuvitus tekee tepposet yhdistelee asioita vailla todellisia perusteita. Kun lukee, että "Viking Sky on ankkuroituneena Trondheimin lounaispuolella " ja "matkaa aluksen sijainnista rantaan on vajaat kaksi kilometriä" niin käsitin että alus on parin kilometrin päässä Trondheimista. Siksi ihmetys oli suuri, kun kerrottiin että alusta ollaan viemässä Molden satamaan. Miksi ihmeessä, eikö Trondheimiin mahdu?\nNo, tarkemmalla lukemisella alus onkin "Trondheimin lounaispuolella Romsdalin alueen edustalla". Matkaa Trondheimiin taitaa olla parisataa kilometriä ja laivaa lähinnä oleva kaupunki on Molde.\nMikä se Rom sitten on? Kun laittaa Googlen karttaan hakusanaksi Romsdalen, merkki iskeytyy erään joen pohjoispuolelle. Kartan mukaan joen nimi on Rauma. Joki virtaa Trollveggenin ohi Romsdal-vuonoon. Siitä kun suuntaa avomerelle, näkee Molden oikealla puolella. Trondheimin näkee vain unissaan.\n238. Ritu25.3.2019 klo 08:24\nTämä ei mielestäni täyttänyt ihan Homonyymit -säikeen ideaa niin laitan tänne.\nSelviytyjät Suomi Extra - aarteenmetsästys jaksossa Kimmo Vehviläisen ja Katja Ståhlin lisäksi vieraaksi studioon saapuu kisasta pudonnut LOTTA NÄKYVÄ.\nLopussa juontaja alkaa käydä läpi Kimmo Vehviläisen tekemää edellisviikon top kolmosta mahdollisesta kisan voittajasta, johon oli rankattu myös Lotta siinä vaiheessa.\nJuontaja: " Siellä Lotta...aika, aika näkyvällä paikalla ja nyt hän on tässä."\n239. pelaaja26.3.2019 klo 20:39\nKatsoin äsken läppäriltäni yhden jakson Neljän tähden illallisesta ja ohjelmahan on mainio kulinaristille. Mukavaäänisen taustapuhujankin nimi tuli tarkistettua jokin aika sitten. Mutta tuo ex-Katsomon "mtv - Katso suosikkiohjelmasi ilmaiseksi koska haluat" jätti miettimään vaihtoehtoja. Katsoinko sen, koska halusin nähdä sen ylipäätään vai koska halusin nähdä sen ilmaiseksi? Ilmeisesti tienaan rahaa, jos katson seuraavatkin jaksot läppäriltä enkä teeveestä. Ei. Pilkku puuttuu. Koska onkin tässä milloin. Murre-ero. Ei sekään. Tule milloin vain tai tule koska vaan, nehän ovat synonyymejä. Ääh.\n240. Tarja27.3.2019 klo 23:06\nTuosta Piken purkauksesta Piilosana SM-kisoihin liittyen tuli mieleen Sanaristikko SM, ja se, että onhan se tietyllä tavalla epäoikeudenmukaista, että ratkontakisoihin saavat osallistua myös laatijat. Onhan se selvää, että heillä on etulyöntiasema pelkkää ratkontaa harrastaviin nähden. Mutta sitten mietin, että esim. luontokuvakilpailuihinkin osallistuvat ja niissä parhaiten pärjäävät yleensä ammattiluontokuvaajat. Se nyt vain menee niin, että toiset ovat lahjakkaampia kuin toiset ja taviksien se on hyväksyttävä. Reiluinta tietysti olisi järjestää amatöörikisat erikseen, mutta kuka sitten valvoisi kenenkin amatööriyden aitoutta. Muistaakseni Paavo Nurmen osallistuminen joihinkin olympiakisoihin aikoinaan evättiin ammattilaisuuden perusteella, mutta nykyään urheilijoista suuri osa urheilee ammatikseen eikä se vaikuta kisoihin osallistumisoikeuteen. Eli parasta lienee vain hyväksyä, että maailma on tältä(kin) osin epäreilu. Jos ei kykene osallistumaan kisoihin periaatteella, että osanotto on voittoa tärkeämpää, niin silloin on varmaan paras pysyä kotona.\n241. iso S28.3.2019 klo 11:02\nEn usko että ammattilaatijoilla on ratkaisevaa etua SM-kisoissa. Esimerkiksi Riitta Rustari ei tietääkseni laadi, mutta on yksi kaikkien aikojen menestyneimmistä kilpailijoista. Laatiminen kyllä opettaa tunnistamaan tiettyjä ristikoiden lainalaisuuksia, mutta samaan tulokseen pääsee jos ratkomisen lisäksi tutkii ratkomiensa ristikoiden rakennetta ja sanojen sijoittumista. Oppii esimerkiksi huomaamaan, että tietyt kirjaimet ovat sanan loppukirjaimina harvinaisempia kuin toiset. Voi olla jopa niin, että ammattilaatijoilla on vähemmän aikaa tai intoa ratkoa kuin ei-laatijoilla, ja runsas ratkonta (analysoinnin kera) lienee paras tae kehittymisestä.\nEhkäpä parasta "dopingia" on runsaan ratkonnan ohella kohtuullinen laadinta ja sitä voi kuka tahansa harrastaa ilman julkaisemisen tarkoitusta. Siinä saa sen laatimisen tuottaman hyödyn (jos sellainen on olemassa) ja samalla oppii ymmärtämään, että laatiessa ei voi valita etukäteen kaikkia sanoja jotka aikoo panna keskenään ristiin.\nToisessa säikeessä viittasin siihen, että kisoissa ei välttämättä ole mukana kaikki parhaat. Olisi esimerkiksi mielenkiintoista, jos Antti Skyttä ratkoisi SM-kisoissa ulkopuolisena. Skytän laadintamääristä en tiedä, mutta oman kertomansa mukaan hän ratkoo noin 3000 ristikkoa vuodessa. Sen täytyy tapahtua melko rivakasti, jos kyse on Telluksen vuosista. Kumpi mahtaa hänen mielestään merkittävämpää ratkonnan kannalta? Tämähän voisi jopa kelvata aiheeksi viikonlopun Iltiksen Akatemiapalstalle.\n242. pelaaja28.3.2019 klo 13:16\nTarjan mainitsemasta amatöörikisasta tuli mieleen Sanaseppojen järjestämä koululaisten ristikkokisa pari vuotta sitten. 8-luokkalaisia osallistujia eri puolilta Suomea oli peräti 1600. Varsin mielenkiintoinen yksityiskohta lehden jutussa: "Kisaristikoiden laatija oli ensimmäisen koululaiskisan voittaja Joonas Anttila."\n243. Tarja28.3.2019 klo 13:37\nJotenkin minusta vain tuntuu, että ammattilaatijalla on suurempi sanavarasto kuin tavisratkojalla. Joutuuhan laatiessa plaraamaan niin Nykästä kuin Kielosta ja tarkistelemaan googlaamalla nimiä ja paikkoja. Yleistiedon määrä kasvaa siinä samalla. Laatija keksii runsaasti erilaisia vihjeitä, jolloin kaikenlaiset vihjetyypit ja jekut tulevat tutummiksi kuin tavisratkojalla. Mutta ilmeisesti iso S:n mielestä sanavarastolla, yleistiedolla tai vihjetyyppien tuntemisella ei ole merkitystä ratkonnassa. Tottakai näitä tietoja ja taitoja voi tavisratkoja opetella, mutta laatijalle nuo taidot tulevat ja kehittyvät laatimistyön ohessa.\n244. Jaska28.3.2019 klo 17:04\nTarkennukksen kera samaa mieltä: ammattilaatijalla on keskimäärin suurempi aktiivinen sanavarasto kuin tavisratkojalla keskimäärin. Huippulaatijalla ja huippuratkojalla ero on keskimäärin pienempi.\n245. iso S28.3.2019 klo 17:22\nJotenkin minusta vain tuntuu, että tavisratkojat eivät ole siellä noin 100 kutsutun joukossa eli olen samoilla linjoilla kuin Jaska. Huippuratkoja voi hankkia sanavarastonsa lukemalla paljon ja monenlaista. Vielä tärkeämpää on ratkoa ajatuksella ja painaa sanoja mieleensä, koska ne voivat tulla vastaan jossakin muussa ristikossa. Voi olla, että huippulaatijat plaraavat Nykästä ja Kielosta, mutta silloin on kysymys hetkellisestä tarpeesta ratkaista poikittaisten sanojen aiheuttama ongelma tilanteessa, joka ei luultavasti toistu. Varsinaisen sanavaraston kartuttamisen huippulaatijatkin tehnevät suurelta osin muuten kuin laatimalla.\nTiedoksi Tarjalle, jos se ei ole aiemmin osunut silmiin: minäkin laadin jonkin verran, mutta en pidä itseäni ammattilaisena enkä huippuna. Taikasauvan ihmevaikutusta odotellessa olen ratkoja. Sillä puolellakaan en ole penaalin terävin kynä, mutta toisaalta en mielestäni lähelläkään tavista, ainakin näin dementian etenemistä odotellessa.\nMuuten, ammattilaatijoista poiketen en juurikaan joudu laatiessani (sanojen ristiinasettelun vaiheessa) plaraamaan muuta kuin muistiani. Jos sana ei ole päässäni, se puuttuu luultavasti useimmilta tavisratkojiltakin, joten moisia sanoja on syytä välttää. Epävarmuuden iskiessä ja varsinkin vihjeitä laatiessa on tietysti hyvä tarkistaa oikea kirjoitusasu lähteistä. Noin väitettyäni joudun samantien myöntämään, että nimenomaan tuoreimman tuotokseni yhteydessä tarkistin Nykäsestä, että puolivahingossa ristikkoon jäänyttä sanaa ei siellä ole. Nettiviittauksia sanaan kyllä on, mutta kyseessä on murteellinen tai puhekielinen ilmaisu, joten paikkaus oli tarpeen. Tätä joudutin haarukoimalla sopivia vaihdokkaita Ristikkorengistä. Valitsemani sana löytyy kyllä itse keräämästäni sanastostakin (ja piileskelee päässänikin), mutta Ristikkorengissä on kätevämpi hakutoiminto.\n246. Tarja28.3.2019 klo 17:31\nEhkä minulla on sitten ollut laatijoiden taidoista ylioptimistinen mielikuva. Hyvä kun tuli tämäkin harhakuva oikaistuksi.\n247. Eki28.3.2019 klo 19:20\nToimittajat aina juttua tehdessään rupeavat minulle kertomaan, että minä olen varmasti kauhean fiksu, kun laadin ristikoita ja pitää seurata tarkkaan tapahtumia, kun tekee uutisristikkoa.\nNoh, minä aina korjaan, että enpä välttämättä ole eikä ihan pakosti niin kauhiasti pidä.\nEttä ainakin siinä mielessä olen tyhmä, etten ota kehuja kehuina vaan suomalaisittain kursailen.\nTosiasiassa en minä(kään) mikään viisas ole, mutta tunnen kyllä viisaitakin laatijoita. Että sen verran Tarjalle korjauksena.\nKyllä ratkojilla on ihan sama mahdollisuus ratkoa ristikot nopeasti, mutta en väitä, ettei laadinta auta asiaan.\n248. pelaaja28.3.2019 klo 19:28\nNoitten puheitten perusteella täkäläinen pikkusievä ratkoja ei vielä menettänyt ihmetystään huippulaatijoiden eikä myöskään huippuratkojien kyvyistä. Nykästä, Kielosta ja kuuklea on tässä tullut käytettyä vuositolkulla ja sanavarasto sen kun laajenee paitsi että se myös unohtuu turhan aktiivisesti. Huippuratkoja olin tänään tosin itsekin hetken, koska keksin yhtäkkiä yhden ratkaisun, jota jokunen aika sitten luulin mahdottomaksi tajuta. Valitettavasti en voi huippuhetkestäni kertoa enempää, koska ko. ristikko on vielä palautusrajojen sisällä. Kohokohdassa ei kuitenkaan ollut apua sanavarastosta eikä kartoista vaan siitä ahaasta, joka on aina yhtä viehättävää.\nPalatakseni vielä tuohon Joonas Anttilaan (239), koululaiskisan ekaan voittajaan. Vau. Minkä nuorena oppii, sen vanhana taitaa. Hän tosin ei ole vanha. En minäkään silleesti virallisesti mutta varmaan olin ristikoihin langettuani vanhempi kuin hän nyt. Sen siitä venkoilusta sitten saa, päätyy jäämään SM-kisojen ulkopuolelle lajissa kuin lajissa. Toisaalta, en osallistunut piiliskisaan, joten siitä en jäänyt ulkopuolelle. Jos olisin osallistunut, olisin ehkä jäänyt. Mutta kun en niin en.\n249. pelaaja28.3.2019 klo 19:32\nNiin no, ihan turha lukea kommenttia 239 Neljän tähden illallisesta... Joonas Anttila oli vuorossa vasta tänään.\n250. iso S29.3.2019 klo 10:38\nToisessa säikeessä Eki otti esille kalan nimen lota. Se on omalta osaltani eimerkki sanavaraston laajenemisesta. Laajeneminen tapahtui nimenomaan (väärin) ratkaisemisen kautta, ei laatimisen. Sana syöpyi mieleen tulikirjaimin. Syytä siihen kuvaa hyvin säikeen 3216 otsikko "Sitä mokaani en unohda koskaan". Asiasta kiinnostuneet ja/tai luonteeltaan vahingoniloiset voivat siellä tutustua kompuroineiden tunnustuksiin.\n251. Ritu29.3.2019 klo 11:51\nIso S:n yllyttämänä menin sitten vahingoniloisena lukemaan tuota säiettä. Ilon määrä ei kuitenkaan moninkertaistunut jos ei nyt aiheuttanut lisävahinkoakaan. Omat emämokat vaan tuli mieleen.\nOtettakoon mokista kuitenkin kaikki hyöty irti. Kuten tässä seuraavassa:\nMiksikä kutsutaan Pauligin suurta töppäystä?\n252. pelaaja29.3.2019 klo 19:29\nToi on hyvä toi Juhlamokka!\nPahalta sen sijaan tuntui lukea yksi surumielinen runo toisessa säikeessä. Mistä lie saanut juonensa. Taiteilijan vapautta uumoilen. Niin se varmaan on.\n253. Ritu3.4.2019 klo 07:10\nTuli valvottua puolille öille. Ristikot koukuttaa, sanaleikit koukuttaa. Työaamu! Silmät ristissä ja mikä unenpuutekrapula päällä!\nEn tunnusta mitään, mutta mahtaako kellekään ollut käydä näin:\nNotta huomenta vaan oli silmät ristissä tahi ei! :)\n254. Jaska3.4.2019 klo 12:47\nKellepä ei olisi - sinua varttuneemmallekin...\n255. iso S5.4.2019 klo 16:08\nVaalit tarjoaisivat tilaisuuden pienimuotoiseen bisnekseen, mutta ei taida olla laillista, joten jätän idean sketsinikkareiden käytettäväksi:\nHenkilö Ä niin kuin äänestäjä kauppaa ääntään Tori.fi:ssä eniten tarjoavalle. E niin kuin ehdokas on valmis tekemään tarjouksen josta ei kannata kieltäytyä, mutta haluaa varmistaa Ä:n rehellisyyden.\nE: mistä voi tietää, että äänestät juuri minua?\nÄ: Voin laittaa änestyslappuun numerosi lisäksi vakuudeksi nimikirjaimeni.\nE: No sitten!\n256. pelaaja8.4.2019 klo 20:24\nAika usein näkee kommentin, jossa ratkojaosasto epäilee virhettä ristikossa tai että joku ristikon vihje muuten vain jää ymmärtämättä. Se ei kuitenkaan asiasta kertovaa haittaa, koska hän "ei lähetä näitä minnekään". En vielä tiedä, miten osallistumattomuus arvontaan eliminoi halun tajuta tajuamatta jäänyt asia?\nEuro selventävästä vastauksesta.\n257. Jaska8.4.2019 klo 21:54\nEi se sitä välttämättä eliminoi. Ei Maikullakaan (IS-viikonloppusäikeessä). Hänhän totesi, että ei haittaa, vaikka hän itse olisi tehnyt virheen. Hänellä ei siis ole tarvetta panikoida sen vuoksi, että virhe raunioittaisi satkun voittamisen mahdollisuuden. Melko varmasti häntä kuitenkin kiinnostaa aikanaan selviävä oikea ratkaisu.\n258. pelaaja9.4.2019 klo 14:30\nTorkahtelin tässä välillä ja sillä aikaa Jaska kuvailikin minua vaivanneen asian paremman puolen.\nPidän tuon euron nyt silti pienellä varauksella itselläni.\n259. Ritu12.4.2019 klo 19:18\nApu-risrikkolehdessä on monen ristikon alla näitä ristikkomaailman pikku "tietoiskuja". Uusimmassa Apu-ristikoissa 4/2019 ristikon 7 alla oli teksti: "Jääkiekko on Suomessa suositumpaa kuin jalkapallo. Siksi ratkaisusanan TEEMU vihjeenä on useammin SELÄNNE kuin PUKKI. JARI voi olla kummastakin lajista tahansa, KURRI tai LITMANEN"\nTuon nimimerkki Pelaajan täällä harrastaman uhkapelin innoittamana uskallan minäkin. Euro vetoa,että ensi pelikauden jälkeen ollaan fifty-fifty tilanteessa tuossa toisessakin.\nEnkä aio voittaessanikaan pitää tuota euroa, vaan lahjoitan sen sanaseppojen jäsenmaksun yhteydessä seuralle :).\n260. Ylläpito29.4.2019 klo 12:40\nTarja, tule takaisin! Tästäkö sinä tosiaan suutuit? Kun laatijat eivät suostuneet olemaan muita viisaampia?\n261. Tarja29.4.2019 klo 14:19\nJoillekuille lienee tuttu vanha kertomus miehestä ja aasista. Mies kuormasi aasiaan sanoen, kun se tuon jaksaa kantaa, niin kyllä se tämänkin jaksaa kantaa, ja kun se kerran tuon jaksaa, niin kyllä se vielä tämänkin jaksaa. Mies jatkoi kuormaamista niin kauan, kunnes aasin selkä katkesi ja se kuoli.\nKysymys ei ole siis mistään yksittäisestä tapauksesta vaan neljän vuoden aikana kerääntyneestä kuormasta, johon viimeinen risu vain oli yksinkertaisesti liikaa.\nJos perkaan vähän nelivuotista taivalta, niin kuormaa alkoi kertyä heti alkuun Marco Poloisen käsittämättömistä hyökkäyksistä ja Emman diagnooseista ja panettelusta. Olavi Kivalo jatkoi arvostelua. Matkan varrella on tullut tutuksi Piken haistattelut, Hannun huutelut ja moni muu pisteliäs kommentti. Omat risunsa kuormaan on laittanut, ehkä tahtomattaan, Jaska kehottamalla mm. väittelemään itsekseen ja laskiämpärivertauksilla. Jukkiksen mielestä kirjoitan väärällä tavalla ja kuulostan Tapiolta. Iso S tapansa mukaan korjaa niin virheet kuin muuten vain vääriksi olettamansa kommentit. Mikään ei tunnu kelpaavan. Toivoipa tuossa viimeisessä kommentissaan vielä, että Skyttä Akatemian palstalla julkisesti lyttäisi olettamukseni, että laatijoilla olisi jonkinlainen etulyöntiasema ristikonratkontaan. Kyllä minulle riitti tämä sivuston lyttäys. (Enkä kirjoittanut laatijoiden viisaudesta, vaan siitä, että he laadintatyönsä vuoksi käsittelevät ristikoita enemmän kuin pelkkä ratkoja. Todennäköisesti sen vuoksi myös ratkovat enempi ja oletin, että olisivat siksi taitavia ratkojia. Mikä sitten teilattiin mielipiteenä.)\nRiimittelyssä viittasin siihen, kun tykkäsin Hakosen yhdestä ristikosta, kaikki muut tulivat joukolla lyttäämään sen riman alitukseksi. Tai toisaalta, jos en pidä Skytän tai Anttilan laatimuksista, löytyy porukkaa, joille nämä ovat loistavimpia mahdollisia laatimuksia. Sellaiset nimimerkit, jotka eivät muuten säännöllisesti kirjoita, aktivoituvat, kun pitää olla eri mieltä minun kanssani.\nJos kokee jatkuvasti olevansa vastakarvaan enemmistön kanssa, se käy ajan oloon raskaaksi.\nPidän nyt vähän taukoa. Ja Jaska osuvasti totesi, kuin pisteenä iin päälle, että kirjoitusten taso nousee, kun joku poistuu. Toivotaan näin.\n262. Transformer29.4.2019 klo 14:31\n263. Ritu29.4.2019 klo 15:25\nJaskan kommentti tason noususta tuolla toisaalla saattaa näyttää tosiaan Tarjan silmissä kummalliselta, jollei hän ehtinyt näkemään viestiä, joka siihen ilmestyi ennen Jaskaa, mutta poistettiin mitä ilmeisemmin ylläpidon toimesta. Itse käsitin Jaskan tarkoittavan näitä aina silloin tällöin täällä puskista huutelemassa käyviä.\nMinä luotan ristikoiden voimaan.Ja siihen Tarjankin täällä olleista kirjoituksista esille tulleeseen intohimoon niitä ratkoa. Se palo tuskin sammuu meiltä niihin hurahtaneilta. Uskon ja toivon, että Tarja is back, kun pieni breikki antaa mahdollisuuden ajatusten tuulettua.\nTarja, kesän runot talteen ja sitten tänne ne piristämään pimeneviä syksyn iltoja. Aurinkoista ja hyvää kesää sinulle!\nPS. Ja voi niistä jo pari laittaa piristämään aiemminkin muistuttamaan kesästä, jos juhannuksena sataa räntää tai muuten vaan Esteri on liikaa esillä :)\n264. eol29.4.2019 klo 15:31\nKomppaan Ritua kaikilta osin.\n265. pelaaja29.4.2019 klo 15:45\nTarja, kannattaa negatiivisten tuntemusten vastapainoksi muistaa myös kaikki ne kehut, kiitokset ja sanailutaitosi ihailut, joita olet runsaasti saanut sekä ristikkopuolelta että muualta ja varsinkin riimeistä. Ei niitä kaikille jaeta.\n266. Jaska29.4.2019 klo 19:13\nTervetuloa takaisin, Tarja, minunkin puolestani. Minun on nyt kuitenkin pakko tähdentää, että sana "ehkä" minua koskevassa kommentissasi oli ehdottomasti aiheeton. Yhden vastineen tahatonta tuottamuksellisuutta anteeksi pyytäen olen tätä ennen jo antanut. Kolmatta ei tämän jälkeen tule. Asia on nyt minun osaltani poissa päiväjärjestyksestä.\n267. pelaaja5.5.2019 klo 17:26\nKaverin kanssa oli pientä vääntöä Ratkojat.fi:stä. Hän puolesta, minä vastarannan kiiskenä. Testausta. Koesanana Nana. Muutaman muunkinlaisen version lisäksi luettelosta löytyi: mouskari, mouskour, mouskouri, mouskuori, mouskuri, zolaa, zolalta, zolan, zolan kirja, zolan nainen, zolan neito, zolan romaani, zolan romanihahmo, zolan teos, zolan tyttö, zolan viettelijätär + kreikkalainen laulaja.\nOn siellä ratkojille vaihtoehtoja, joten kyllä kai noilla eväillä ristikon vihje jo ratkeaa. Kaverilla tässä vei voiton mouskuori ja minulla zolan romanihahmo.\nEi nyt hetkeen uutta testausta.\n268. Ritu5.5.2019 klo 23:51\nSuomessa on paikka nimeltä Täällä, mikäli iltapäivälehtiä on uskominen. Ja miksemme uskoisi.\nJatkuvasti lööpeissä: Täällä on/oli lämpimintä. Täällä hinnat nousevat ja laskevat. Täällä harrastetaan eniten seksiä. Täällä pelattiin loton päävoitto. Täällä ansaitaan eniten. Täällä halvin polttoaine jne.\nVäinö Linnahan jo aikoinaan teoksissaan kertoi tarkempaa tietoa paikan sijainnista. Ei ihan koordinaatteja mutta sinne päin: Täällä Pohjan tähden alla. Siitä ei ole tietoa, että missä päin asuvat ne maailman onnellisimman kansan onnellisimmat. Asustelevatko he siellä täällä?\nMissä muuten kuluu mukavasti aika? No...... ;)\nJa vain yhden kirjaimen lisäyksellä voi tarvittaessa pysyä etäällä.\n269. Uuge6.5.2019 klo 00:07\nTäällässä? Vai Täällällä?\n270. Ritu6.5.2019 klo 07:27\nHyvä huomio Uuge. Nimen perusmuotohan ei voikaan olla Täällä. Tarkkuutesi palkittakoon uudella lööpillä: Täällä ovat ruokavaliostaan tarkimmat. Eivät syö puutaheinää!\nSelviäisköhän perusmuoto seuraavasta:\n- Tä? ällä? T äällä? Pyh, täällä?\n- Käviskö Tää?\n- Hyvin kää!\n271. iso S6.5.2019 klo 12:04\nOnhan täällä Suomessa myös paikkakunta Odotettavat. Aikoinaan eräs pitkäaikaisiin huonoihin ilmoihin kyllästynyt yritti ostaa rautatieasemalta lippua Odotettaviin, koska säätiedotuksessa oli sanottu, että Odotettavissa on parempaa säätä. Ei saanut. Nähtävästi Odotttavat ei ole asemapaikkakunta.\n272. Clas6.5.2019 klo 15:33\nPaikoitellen alueita on myös paljon.\n273. Ritu14.5.2019 klo 15:55\nTänään nautin auringonpaisteesta terassilla ja yritin ratkoa ristikkoa. Ja joku muukin yritti. Siis hirveä karvajalka lehteni päällä.Kun kirkaisuni kiiri läpi naapuruston päätin kirjoittaa tänne.\nTaannoin ratkoin Holopaisen laatimaa ristikkoa, jossa vihjeenä oli TEKKÖÖ MUALEJA. Ajatukseni olivat kyllä jalkapallossa, mutta kun mikään ei mennyt yksiin risteävien kanssa, päädyin googlailemaan jopa mualikauppoja savossa. Sitä kautta törmäsin erään sivun kautta mainintaan, että sininen värisävy pitää hämähäkit loitolla. Siispä mietin, että maalataanko talo siniseksi vai muutanko suoraan siniseen muumitaloon.\nHieman myöhemmin näin netissä otsikon: Jos sinulla on tämä kasvi kotonasi, et tule ENÄÄ IKINÄ näkemään hiiriä, HÄMÄHÄKKEJÄ tai muita hyönteisiä.\nEi ole vielä, mutta kohta on. Suunnittelen ryhtyväni pienviljelijäksi. Viljelen minttukasvia.\nIltaisin vedän sinisen peiton korvilleni ja varoiks laitan minttupastillin suuhun. Vielä kun saisi ristikkofirmat painattamaan lehtensä mintun tuoksuiselle paperille! :).\n274. pelaaja17.5.2019 klo 19:56\nMäjen enää tiedä, mikä oikeasti on seksuaalista ahdistelua, koska kaikki lähestyminen tuntuu olevan sellaista.\nAktuelli julkkiskohuhan on nyt meneillään. Nuoret viattomat ? ja raittiit ? neitokaiset lähtevät yöllä ! humalaisen miehen mukaan asuntoon asti. Mies sitten hiplaa jotenkin mutta ei ole väkivaltainen eikä ns. käy kimppuun. Mikseivät ne neidot millään voineet perääntyä ja tehdä stoppi asialle? Ei, he vain "ahdistuivat" ja seuraavaksi olikin sitten vuorossa oikeudenkäynti.\nMinä kyllä kohta kans vedän yhden jutun oikeuteen, kun muistaakseni 20 vuotta sitten eräs mies katsoi minua sillä silmällä. Viimekin viikolla naapuri hymyili arveluttavasti suoraan minulle, vaikka olin pahalla tuulella. Ahdistuin.\nNoin muuten, ilmankos vauvoja ei enää synny tarpeeksi, kun kaikki ihmisolentojen pariutumisriitit on kriminalisoitu.\n275. seb18.5.2019 klo 08:25\nNiin ja Oulussa 8 miestä käytti 13 vuotiasta tyttöä KUUKAUSIA, yhden kerran ymmärtäisin eikä missään ei ole uutisoitu että tyttö olisi ollut vangittuna tuon ajan mamujen asuntoihin! Joko tytto itse halusi sitä tai sitten persut olivat palkanneet halukkaan tytön tähän tehtävään. En todellakaan hyväksy mitään alaikäiseen kohdistuvaa hyväksikäyttöä.\n276. Jaska18.5.2019 klo 11:51\nSarjassamme tämättelyn helmiä eli kolmas persoona ehdottomasti kielletty HS:n korvia hivelevästi riimitetty demonstraatio:\nNukutus- eli anestesialääkärinä työskennellyttä Frédéric Péchieriä on epäilty potilaiden myrkyttämisestä leikkausten aikana, jotta tämä voisi pelastaa nämä "sankarillisesti", kertoo uutistoimisto Reuters.\n277. Tarja10.7.2019 klo 15:00\nIltalehdessä jyväskyläläinen Milka ihmettelee, kun auton sytyttyä palamaan vilkasliikenteisellä tiellä vain kaksi autoa pysähtyi auttamaan. Toinen auttajista ryhtyi sammuttamaan paloa ja toinen tarjosi autostaan suojaa. Minkä ihmeen takia siihen olisi kaivattu vielä lisää pysähtyjiä? Ainahan pelastusviranomaiset valittavat, että uteliaat tukkivat turhaan aluetta ja aiheuttavat lisää vaaratilanteita. Kaiken järjen mukaan on parempi, että muut ajavat ohi, kun näkevät, että siellä on jo kaksi pysähtynyttä autoa, jolloin paloautoille, ambulanssille ja poliisille jää paremmin tilaa saapua. Lisäksi Milka ihmettelee, ettei pysähtyjiä ole enempää vaikka seurueessa oli lapsi. Jos kerran seurue pääsi toiseen pysähtyneistä autoista suojaan, miten ihmeessä ohi ajavat voisivat tietää, että siellä autossa on lapsi? Ja mitä ihmeen hyötyä näistä lisäpysähtyjistä olisi nimenomaan lapselle ollut?\n278. Jaska21.7.2019 klo 12:30\nOstosreissun kohteena eilen S-Market. Kassan päädyssä hupaisa teksti: Laittaisitko hanttiin jos kesäloma ei päättyisikään vielä?\nNo enpä laittaisi, vaikka lailla laitatettaisiin. En edes pistäisi.\n279. Tarja22.7.2019 klo 15:59\nJos helppo ristikko on läpikirjoitettava, niin onko kevyt musiikki sitten läpikuultavaa.\n280. Ritu22.7.2019 klo 16:13\nTarja, onneksi löytyy jo raskasta iskelmääkin läpikuultavan rinnalle.\n281. Jukkis22.7.2019 klo 16:36\n"...onko kevyt musiikki sitten läpikuultavaa".\nVarmaan ainakin silloin kun on kyseessä läpisävelletty kappale.\n282. pius22.7.2019 klo 22:56\nOnko joku oikeasti kuullut jostain Ed Sheeranista ennen kuin tämä päätti tulla Suomeen? Tuli vaan mieleen...\n283. Jukkis22.7.2019 klo 23:00\nVarmaan ainakin ne 120000 jotka on ostaneet lipun.\n284. Eki22.7.2019 klo 23:06\nNo mun lähiperheestä menee kaksi ja aika moni muukin tuntee.\n285. iso S23.7.2019 klo 11:29\nYle otti heti aamusta (23.7.2019 klo 06.10) kantaa:\n"Ed Sheeran on maailman suosituin miesartisti, naapurinpoika ja taktikoiva bisnesmies"\n"Ed Sheeran on rikkonut musiikillaan striimausennätyksiä ja oli viime vuonna eniten tienannut sooloartisti maailmassa."\nItse en välttämättä tuota jättisuosiota ymmärrä, mutta olkoot miljoonat kärpäset oikeassa. Englannin X-Factorin yhteydessä nimi tuli tutuksi ja Iltiksessä on ollut pariin kertaan juttua Edin konflikteista naapurien kanssa mm. saunan vuoksi. Kehtaa vielä käydä vieraidensa kanssa lammessa uimassa, ällöä!\n286. Clas23.7.2019 klo 14:07\nHän lienee sitten samaa suosiokaliberia kuin Alma? Onko Ed levyttänyt mitään vai onko vain nettihemmo?\n287. Funny23.7.2019 klo 14:18\nJoko Clas ei lue mitään, ei osaa googlata, taikka haluaa kehuskella tietämättömyydellään. Sellainenhan on näin evvk-aikana muotia.\n288. Jaska23.7.2019 klo 16:31\nEihän se mikään maailman suosituin voi olla, kun ei ole esiintynyt suomalaisessa ristikossa. Olisi luullut, että ainakin tänään olisi päässyt pehmikseen. Mutta ei, ei mitään rispektiä.\n289. Eki23.7.2019 klo 16:34\nEilen just tuli tsekattavaksi ristikko, jossa oli vihje WOOD SHEERAN. Näinhän etunimikin kelpaa ristikkoon. Hesarin miniristikossa on esiintynyt pelkkä ED. Tänäänkin on Ed Sheeran sen aiheissa mukana.\n290. Clas23.7.2019 klo 17:15\nFanny: Mistä lukemalla olisin voinut saada tietoa Ed S:stä? Kun olen tuttaviltani kysellyt niin kukaan ei ollut kuullut äijästä mitään, ennenkuin nyt kun tuli Suomeen! En kehuskele tietämättömyydelläni, en vaan tiennyt hänestä mitään, onko se nyt niin kummallista?\n291. Fanny23.7.2019 klo 18:56\nSori, Clas, mutta olen viime aikoina harmistunut evvk-kansan yhä yleistyvään "nevöhööd"-kommentointiin. Jos vaivautuu vähän googlaamaan, pääsee nopeasti selville millaisesta henkilöstä on kysymys.\n292. iso S23.7.2019 klo 19:01\n[Fanny kirjoitti jo vastaavan viestin lyhyemmin, mutta tässä silti tämä pitkäveteisempi päästö. Vilpittömästi ihmetellen, ei ilkeillen.]\nOn se silloin aika kummallista, kun tulee tänne korostamaan tietämättömyyttään tämäntasoisesta asiasta. Jos lukee lehdistä edes otsikot, on luultavasti nähnyt Sheeranin nimen. Jos katselee televisiosta musiikkiohjelmia, on luultavasti kuullut Sheeranin nimen. Jos ei ole ja sitten ihmettelee, kuka moinen Sheeran on, niin googlaamalla löytää helposti tietoa, esimerkiksi\nSieltä olisi nähnyt ihan itse, että\n"Sheeranin esikoisalbumi + nousi listaykköseksi sekä Australiassa että Britanniassa, jossa albumia on myyty yli seitsenkertaisen platinalevyn verran."\n"Sheeranin toinen albumi, vuoden 2014 heinäkuussa julkaistu X (laus. Multiply) nousi listaykköseksi viidessätoista maassa, keräsi lukuisia palkintoja ja oli vuoden 2015 toiseksi eniten myynyt albumi."\n"Kolmannen albuminsa ÷ (laus. Divide) Sheeran julkaisi vuonna 2017. Se voitti parhaan pop-albumin Grammyn ja oli maailmanlaajuisesti vuoden 2017 myydyin albumi."\n"Maailmanlaajuisesti Sheeran on myynyt yli 26 miljoonaa albumia ja 100 miljoonaa singleä, ja hän on yksi maailman kaupallisesti menestyneimmistä artisteista."\nEttä sellainen tapaus. Tosin juttu ei kuulosta uskottavalta. Tuskin Sheeran on niitä itse myynyt, ainakaan ihan kaikkia.\nEi se tietenkään ole synti eikä häpeä jos kevyt musiikki ei kiinnosta, mutta jotenkin tuntuisi yritteliäämmältä jos ensin katsoisi ja sitten jos vielä haluaa ottaa kantaa niin ihmettelisi, että kas kun en tuota tiennyt!\nOnkohan Elvis Presleykin levyttänyt jotain, semmoisen nimen muistelen kuulleeni...\n293. Clas23.7.2019 klo 19:46\nNo vaivauduin jopa kuuntelemaan you tubesta tuota tyyppiä, no mitä vois sanoa - tusinatavaraa, jota on tehty jo vuosikymmeniä!\n294. Uuge23.7.2019 klo 19:53\nMitä diggaat, Clas? Jos ymmärrät, mitä tarkoitan...\n295. Jaska23.7.2019 klo 21:00\nClas luuli, että Funny on Fanny, ja niinpä Funny uskoi itsekin olevansa Fanny. Joka ei kuitenkan liene Clasin fäni!\n296. Tarja23.7.2019 klo 21:51\nClas, en minäkään ollut kuullut Ed Sheeranista ennen kuin viime viikolla autolla ajaessani kuulin Radio Novalta, että jakavat ilmaisia lippuja konserttiinsa. Kovin kriittisesti täällä suhtaudutaan, jos jotakin kyselee. Mutta sehän ei ole tällä sivustolla (ja kyseisiltä nimimerkeiltä) mitään uutta. Vähän masentavaa tosin.\n297. Funny23.7.2019 klo 21:58\nHassua, mutta joku päivä saatan muuttua pysyvästi Fannyksi, koska muutamat tykkäävät siitä nimestä. Ehkäpä tyylinikin sitten muuttuu ystävällisemmäksi.\nFäniä tässä jo kaipaisi, kun kuumuus pahenee. Jos menen sellaisen hankkimaan, helteet takuulla kaikkoavat parin päivän sisällä. Kaikki sääennusteet menevät uusiksi. Sellaista välillä sattuu, ja meteorologit saavat tavallistakin pahemman haukkuvyöryn.\nMuutama tunti sitten ikkunasta ulos katsoessani totesin, että oli alkanut sataa. Menin vähäksi aikaa ulos tihkuun seisoskelemaan ja tuumin, että hyvä juttu kun sade viilentää auringossa kuumentunutta peltikattoa. Mutta ilo oli lyhytaikainen. Sisällä on edelleen +27 astetta.\n298. Clas23.7.2019 klo 22:33\nUuge: No vaikka paljon paljon mielummin Olli Soikkelia, jos kitaran kanssa puuhailijoista puhutaan.\n299. Uuge23.7.2019 klo 23:01\nGooglasin Olli Soikkelin, Pitääpä kuunnella, Sheeranin ikäpolveakin.\nEi kai täällä kenenkään kannata loukkaantua??? Eikä alkaa syyttää sivustoa loukkaavaksi. Jokainen sanokoon mielipiteensä.\n300. Clas23.7.2019 klo 23:05\nPitikö sinun googlata Soikkeli!!! Etkö siis tuntenut Ollia ja hänen musiikkiaan? Omituista. Kaikki muut täällä toki tietävät Soikkelin.\n301. Uuge23.7.2019 klo 23:07\nSanoin vaan, että sulla tulis hyvä mieli.\n302. Elva24.7.2019 klo 00:19\nKovasti surettaa Ed-ressukan puolesta, kun huomasin että täällä päin hän saa enimmäkseen pilkkaa osakseen. Tulin nimittäin juuri hänen konsertistaan ja oli avattava viinipullo järkytystä lievittämään.\nEn ole hänen superfanejaan mutta on todettava, että tarjosipa ensiluokkaisen konsertin (ja olen nähnyt niitä runsaasti ympåri maailman). Lisäksi hän oli yllättävän karismaattinen ja charmikas. Yksin lavalla kitaroineen, piti yleisön kaksi tuntia näpeissään, ei ollut tyhjää hetkeä. Sanatkin kuuluivat hyvin, kun ei ollut orkesteria.\nJoten kyllä oli väärti neljän tunnin seisomisen ( lämppäreistä Zara Larsson joutui peruutttamaan sairastumisen takia).\nJa todettava on, että onpa vaan Shape of you erinomainen kappale.\n303. Jaska24.7.2019 klo 00:27\nKyllä varmaan limusiini matkalla pankkiin tulvehtii Edin kyynelvuosta Edin kuultua pilkasta Liirumlaarumissa. Ja kollega Liberace empatisoi yläilmoissa.\n304. Elva24.7.2019 klo 00:55\nEn voi kuin ihmetellä. Sinulla täytyy olla vaikeata.\n305. Tarja24.7.2019 klo 01:10\nEi ollut tarkoitus väheksyä Ed Sheeranin taitoja. Ihmisillä vain on erilaiset kiinnostuksen kohteet. Itse esim. luen kirjoja mieluummin kuin kuuntelen musiikkia. Jos ei jotakuta artistia tunne, ei se ole tietämättömyydellä kehuskelua tai tietämättömyyden korostamista eikä sen pitäisi antaa aihetta musiikista enemmän tietävien irvailuille. Kysymyksiin voi vastata asiallisesti ilman vinoiluakin. Jos haluaa.\n306. Elva24.7.2019 klo 01:48\nOlen vilpittömästi pahoillani jos olen loukannut tunteitasi. Olin vaan niin ihmeissäni kun, selostettuani, ehkä liiankin innoissani konsertista, niin koin että tahallasi väheksyit kokemukseni, viittaamalla artistin rahalliseen menestykseen sekä heitoilla Liberaceen (sattumoisin kaksi ääripään taiteilijaa). Ihan toinen asia on, että mielestäni myös Liberace ansaitsee kunnioitusta.\n307. Jaska24.7.2019 klo 12:22\nElva, en millään muotoa loukkaantunut. En myöskään yhtään väheksynyt kokemustasi. Tosin viestistä 303. niin voi helposti päätellä, jos sitä ei koe pelkästään vitsinä. Läppäähän sinunkin viestisi 302. ensimmäinen kappale oli. Vähintäänkin törkeää lievempää liioittelua, eikö niin. Minä puolestani sovelsin Liberacen vitsin vuosikymmenten takaa kuvitteelliseen tapaukseen Sheeran vs. Liirulaarum/Sanaris. Google: Liberace Daily Mail Cassandra.\nKuuntelin kappaleen Shape of you. Yksitoikkoinen yhden oktaavin alalla pitäytyvä melodia ei tietenkään antanut selvää kuvaa Sheeranin laulutaidosta teknisesti ja tulkinnallisesti. Rytmikkäästi jumputtava komppi sai yleisön hytkymään samassa tahdissa, oletan. Tämän yhden kuuntelun perusteella jää arvosanaksi arkinen. Sellainenhan lehtijuttujen mukaan artistin habituskin on poikkeuksena valtavirrasta. Se selittää osaltaan artistin suosiota, alan asiantuntijat toteavat.\nVideon voin kehua loistavaksi. Etenkin lopun sumopainijan shape on riittoisa toisenkin laulun aineksiksi!\n308. Jukkis24.7.2019 klo 12:53\nOlli Soikkeli, kitaristi, jollaisia yhtä hyviä löytyy maailmasta vähintään tusinoittain. Siis tusinakitaristi. Soittaa musiikkia, jollaista on tehty vuosikymmeniä, melkein sata vuotta. Tai onhan kitaraa pidempään soitettu, satoja vuosia. Että miksi kenenkään pitäisi kuunnella Soikkelia kun voi kuunnella Djangoa?\nEikun. Olen nähnyt Soikkelin kaksi kertaa livenä. Oikein on mainio.\nAina saa ihmetellä, miksi pitää joidenkin ängetä dissaamaan musiikkia, joka joillekin toisille voi eri syistä olla hyvinkin tärkeää. Kun ei ne dissausperusteet yleensä kovin nerokkaita ole. "On tehty jo vuosikymmeniä", että voi jösses sentään.\n309. Eki24.7.2019 klo 13:16\nMinä muuten ymmärsin, että Elva on nähnyt Ed Sheeranin ympäri maailman, mutta hän onkin nähnyt konsertteja ympäri maailman! Mikä väärinkäsitys!\nNiin kai me kaikki olemme nähneet, onhan kiva ulkomailla kokeilla jotain hyvää keikkapaikkaa. Lontoossa 1983 lähdettiin vaimon kanssa metrolla johonkin syrjäiseen kolkkaan, jossa piti esiintyä Nick Lowe and His Cowboy Outfit. Tultiin märkinä siihen kapakkaan ja sali oli kuulemma tupaten täysi. Päästivät kuitenkin suomalaiset sisään, mentiin takaseinää vasten ja nautittiin. Laulusolistina oli tuolloin myös Paul Carrack. Kannattaa kuunnella bändin levy Spotifysta. Ihan parasta poppia. Nähtiin myös Billy Joel Wembley Arenalla ja Van Morrisonin kävin kälyn kanssa tsekkaamassa Astoria-teatterissa.\n310. Elva24.7.2019 klo 13:37\nJaska, täytyy tunnustaa, etten ennen konserttia ollut innostunut yhdestäkään Sheeranin kappaleesta, mutta konsertissa kuuntelin uudella tavalla hänen musiikkiaan, ja varsinkin mainittua biisiä. Toisin sanoen, hän osaa elävöittää musiikkiaan, jolloin yleisöllä ei käy aika tylsäksi. Laulutaidoiltaanhan hän ei ole kummoinen.\nOlen helpottunut siitä, ettet loukkaantunut. Oma loukkaantumiseni johtui siitä, että löit lättänäksi konserttieuforiani. Tänään vastaanotto olisi ollut täysin erilainen. Sovitaanko, että otetaan tulevat piruilut hyväntahtoisesti vastaan?\n311. Elva24.7.2019 klo 14:01\nEki, tiesin että lauseen voi käsittää kahdella tavalla, mutten jaksanut tehdä korjausta. Ajattelin, että jos joku luulee minun rientävän ympäri maailman Sheeranin perässä, niin luulkoon. Mainitsin konsertit, jotta lukija tietäisi, että on vertailukohtia\n. Erehdyt, jos luulet että me kaikki käymme ulkomailla ollessamme konserteissa. Ainakin minun tuttavapiiristäni löytyy yllättävän paljon ihmisiä, jotka jättävät jopa huippunimet väliin. En ole valitettavasti käynyt kenenkään mainitsemasi artistin konsertissa, vaikka pidän heistä kaikista. Paul Carrackia en tosin tunne kuin nimeltä.\n312. Eki24.7.2019 klo 14:19\nJuu, en oikeasti ajatellut, että kaikki käyvät ulkomailla konserteissa. Liirumlaarumiahan tämä on ollut monella tavalla.\nMuistan yhden tahallisen hämäykseni täältä. Täällä kirjoitti Kai Pesonen (R.I.P.) ja Pesonenhan on Perussanakirjan lyhenne. Aloitin lauseen: "Kai Pesonen tietää..."\n313. Tarja24.7.2019 klo 14:55\nLainaus: 309. Eki 24.7.2019 klo 13:16\nNiin kai me kaikki olemme nähneet, onhan kiva ulkomailla kokeilla jotain hyvää keikkapaikkaa.\nMeillä kaikilla ei ole mahdollisuutta edes käydä ulkomailla, konserteista siellä puhumattakaan...\n314. Eki24.7.2019 klo 14:58\nVoihan liirumlaarum! Otetaan kaikki iisisti! Kukin taaplaa tyylillään.\n315. Tarja24.7.2019 klo 15:34\nMikähän tuossa kommentissani meni pieleen??? Tottahan se on.\n316. Eki24.7.2019 klo 15:39\nArvostelit jo sivuston henkeä ja minä luulin sitä lisää pilanneeni. Jos en niin hyvä. Lauseeni, johon reagoit, oli tämän säikeen viimeaikaisten yleistysten mukanaan tuomaa idiotismia, jonka jo kumosin.\n317. Tarja24.7.2019 klo 16:03\nPyydän anteeksi arvosteluani. En vain nähnyt kommentteja 287. (Funny) ja 292. (iso S) kovin positiivisina. Pitää taas yrittää hillitä, ettei kirjoita kaikkea mitä ajattelee.\n318. Jaska24.7.2019 klo 18:25\nPyydän anteeksi minäkin tuottamuksellista lättänäksi lyömistäni. Henkilökohtaiseksi piruiluksi Elvalle en sitä missään nimessä tarkoittanut. Nyt en enää ainakaan vähään aikaan sekaannu Ediin enkä muihinkaan artisteihin.\n319. Elva24.7.2019 klo 19:24\nminua on kovasti jäänyt vaiivaamaan eräs asia josta kirjoitit Ekille. Kerroit, että kaikilla ei ole mahdollisuuksia käydä ulkomailla, saati siellä konserteissa. En tiedä tarkoititko itseäsi vai muita iihmisiä, eikä se olekaan tässä yhteydessä olennaista. Minun retee mainintani runsaista konserteista ympäri maailman sen sijaan on. Se oli todella ajattelemattomasti ja tyhmästi ilmaistu. Tarkoitus tosin ei ollut rehentely vaan kirjoittaessani mietin, että jollen mainitse konserttiharrastustani lukija ajattelee, että tottakai hurmaantui Sheeranista, kun ei paremmasta tiedä. Olen todella pahoillani lyhytnäköisyydestäni.\nTaitaa olla pahoittelupäivä, kun vähän joka taholta anteeksipyyntöjä satelee.\n320. pelaaja25.7.2019 klo 17:01\npius (282.) lienee saanut vastauksen kysymykseensä Ed Sheeranista Clasin esittämän lisäkysymyksen ansiosta.. Minusta ei tainnut tulla Edin fania vieläkään mutta ei se varmaan haittaa häntä, Ediä siis.\n321. pius26.7.2019 klo 09:05\npelaaja, kyllä - monta vastausta, joista kaikista kiitän! ;-)\n322. Ritu1.8.2019 klo 14:48\nNyt taisi tämän viikkoinen Aamulehden Moro-liite tehdä pienen pientä historiaa ristikoiden saralla. Ristikko oli nimittäin entistäkin pienempi, vaakaan kokoa 57 mm ja pystyyn 35 mm.\nNoihin mittoihin sisältyi sekä vasemmassa reunassa että ylälaidassa puolen sentin levyinen tila vihjeille. Ruudukko oli 9 x 5.\nPääkuvakin oli irrallaan edellisviikon ristikon ratkaisun alla.\nNo siinä oli varmaankin käynyt painossa kämmi, kun aiemman ristikon ratkaisu oli vastaavasti isommassa koossa kuin tuo uusi ristikko.\nNo mutta pienin ikinä ratkomani ristikko se kuitenkin oli.\n323. pelaaja7.8.2019 klo 16:51\nYle Uutiset ma 5.8. klo 17.10.\nYlen taloustutkimus on teettänyt kyselyn ruotsin kielen hyödyllisyydestä suomalaisille haastattelemalla tuhatta suomalaista. 26 % vastaajista ilmoitti, ettei osaa ruotsia. Suomen Ruotsinopettajien puh.joht. ihmetteli, miten se on mahdollista kun "kaikkihan ovat käyneet peruskoulun ja siellä on ollut pakko lukea ruotsia".\n'Kaikkiko' ovat käyneet peruskoulun? Eikös se Suomessa saanut alkunsa vasta 1970-luvulla? Tai sitten haastatteluun todellakin valittiin vain peruskoulun käyneitä eikä muitten näkemystä ruotsin kielen hyödyllisyydestä ollut tarpeen tietää. Se ei käynyt lyhyestä uutispätkästä ilmi. En usko.\n324. Ritu19.8.2019 klo 15:08\nPosti on jo kahteenkin eri otteeseen laittanut jokaiseen kotiin jaettavaan Postinen-lehtiseen kyselyn, että mitä ihmiset toivoisivat tuon lehtisen sisältävän.\nNo mitäpä se kansa tahtonut, tinttan tanttan tallallei?\nJos tämän päiväistä ja muutama sitä edeltänyttä lehtistä katsoo, niin tahdottu on ihan vaan mainoksia. Tosin jos toiveiden meno Postille kestää yhtä kauan kuin välillä postin tulo perille, niin lukijoiden toiveet voivatkin olla vielä matkalla jakeluun.\n325. iso S9.9.2019 klo 20:10\nPitemmän aikaa on häirinnyt, kun optikkoliikkeet mainostavat ilmaista optikon näöntarkistusta. Minua kiinnostaa enemmin tietää, mitä maksaa asiakkaan näön tarkistaminen. Huolestuttaa, joudunko maksumieheksi, jos ilmenee että optikko on lasien tarpeessa.\nNyt apteekissa on kyltti jossa suositellaan apteekin lääkityksen tarkastusta. Onko syytä epäillä, että minulle myy rohtoja joku sellainen jolla ei ole lääkitys kohdallaan? Huolestuttaa. Taitaa olla aika lisätä omaa verenpainelääkitystä.\nEikä siinä vielä kaikki. Satuin käymään Subwayssa syömässä. Kassan vieressä oli viisi hyllyä erilaisia keksejä ja lappu, jonka mukaan keksit paistetaan päivittäin. Huolestuttaa. Kuinkahan mones kierros noilla kekseillä oli menossa? Pystyyköhän niihin hampaat, jos niitä on paistettu jo kovin monena päivänä? En uskaltanut kokeilla.\nHyvääkin tuuria on ollut. Keväällä eläinlääkäri antoi koiralle sellaista ainetta, että jos punkki puree koiraa niin se kuolee välittömästi. Onneksi ei ole purrut, sillä koira elää ja voi hyvin.\n326. pelaaja9.9.2019 klo 21:09\n327. Funny19.9.2019 klo 13:29\nMari Koppinen Hesarissa pari päivää sitten:\n"Tädit ja sedät saivat kesällä syyn ihmetellä suureen ääneen vanhuspalvelu Facebookissa, kuka kumma on Ed Sheeran ja miten ihmeessä tämä voi kerätä konsertteihin niin loputtomasti väkeä, kun ei hänestä ole kuullut KUKAAN. Lokakuussa sama tapahtuu uudelleen, kun poptähti Ariana Grande saapuu ensi kertaa Helsinkiin."\nKonsertti on loppuunmyyty, joten aletaan ihmetellä!